cyanic-selkie/wikianc huggingface dataset:
ପୁରୁଣାକଟକ
ଜନସଂଖ୍ୟା
ପୁରୁଣାକଟକର ଜନସଂଖ୍ୟା ୨୦୧୧ ଜନଗଣନା ରେ ୨୫୨୮ ଥିଲା । ଏଥି ମଧ୍ୟରୁ ପୁରୁଷ ସଂଖ୍ୟା ୧୨୩୪ ହେଇଥିବା ବେଳେ ମହିଳା ସଂଖ୍ୟା ୧୨୯୪ ଥିଲା । ୬ ବର୍ଷରୁ କମ ସଂଖ୍ୟା ୨୫୪ ଥିଲା ଯାହା ଜନସଂଖ୍ୟାର ୧୦.୦୫ % । ଏଠାରେ ସାକ୍ଷ୍ୟରତା ହାର ୮୭.୭୭% ଥିଲା, ଯାହା ଓଡ଼ିଶାର ସାକ୍ଷରତା ହାର ୭୨.୮୭%ଠାରୁ ଯଥେଷ୍ଟ ଅଧିକ ରହିଥିଲା । ଏଠାରେ ପୁରୁଷ ସାକ୍ଷରତା ୯୪.୩୬% ଓ ମହିଳା ସାକ୍ଷ୍ୟରତା ହାର ୮୧.୪୨ ଥିଲା ।
ଶାସନ
ଏହା ଏକ ଗ୍ରାମ ପଞ୍ଚାୟତ ଅଞ୍ଚଳ । ଏହାର ମୁଖ୍ୟ ଭାବରେ ସରପଞ୍ଚ ରହିଥାନ୍ତି ।.
ବାହାର ଲିଙ୍କ
ଶ୍ରେଣୀ:ବୌଦ୍ଧ ଜିଲ୍ଲାର ଗାଆଁ ଓ ସହର ଶ୍ରେଣୀ:ଓଡ଼ିଶା ଭୌଗଳିକ ମୁଣ୍ଡିଆ ପ୍ରସଙ୍ଗସମୂହ
ଜାନସେନ କୋଭିଡ଼-୧୯ ଟିକା
ଜାନସେନ କୋଭିଡ଼-୧୯ ଟିକା ହେଉଛି କୋଭିଡ଼-୧୯ ପ୍ରତିଷେଧ ନିମନ୍ତେ ବ୍ୟବ‌ହୃତ ଏକ ଟିକା । ଏହା ୧୭ ବର୍ଷରୁ ଅଧିକ ଲୋକଙ୍କଠାରେ ବ୍ୟବହୃତ ହୁଏ । ଏହା ମାଂସପେଶୀରେ ଇଞ୍ଜେକ୍ସନ ଆକାରରେ ଦିଆଯାଏ । ପ୍ରଥମ ଇଞ୍ଜେକସନ ନେବାର ଦୁଇ ମାସ ପରେ ଦ୍ୱିତୀୟ ମାତ୍ରା/ଡୋଜ ଦିଆଯାଇପାରେ । ପ୍ରାରମ୍ଭିକ ପରୀକ୍ଷଣରୁ ଜଣାପଡିଛି ଯେ ଏହା କୋଭିଡ଼-୧୯ର ବିପଦକୁ ୨ ସପ୍ତାହ ପରେ ୬୭% ଏବଂ ଭୟଙ୍କର ରୋଗ‌କୁ ୭୭% ହ୍ରାସ କରିଥାଏ ।
ଅଧିକାଂଶ ପାର୍ଶ୍ୱ ପ୍ରତିକ୍ରିୟା ସାମାନ୍ୟରୁ ମଧ୍ୟମ ଧରଣର ହୁଏ ଏବଂ କିଛି ଦିନ ମଧ୍ୟରେ ସମାଧାନ ହୁଏ । ଏଗୁଡିକ ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା, ମୁଣ୍ଡବିନ୍ଧା, ଥକ୍କା, ମାଂସପେଶୀ ଯନ୍ତ୍ରଣା ଏବଂ ଅଇ ହୋଇପାରେ । ବିରଳ ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିବା, ଗୁଇଲେନ-ବାରେ ସିଣ୍ଡ୍ରୋମ, କମ ରକ୍ତ ପ୍ଲାଲେଟ୍ ଏବଂ ଆନାଫାଇଲାକ୍‌ସିସ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ କ୍ଷତି ହେବାର କୌଣସି ପ୍ରମାଣ ନାହିଁ । ଏହା ଏକ ଭୂତାଣୁ ଭେକ୍ଟର ଟିକା ଅର୍ଥାତ୍ ଏହା ଅନ୍ୟ ଏକ ଭୂତାଣୁରୁ (ଆଡେନୋଭାଇରସ୍ ) ଗଠିତ ଯାହା SARS-CoV-2 ଜୀବାଣୁର ସ୍ପାଇକ ପୁଷ୍ଟିସାରର ଜିନ ଧାରଣ କରିବା ପାଇଁ ପରିବର୍ତ୍ତିତ କରାଯାଇଛି ।
ଏହି ଟିକା ଫେବୃଆରୀ ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଜରୁରୀକାଳୀନ ବ୍ୟବହାର ପ୍ରାଧିକରଣ (EUA) ଗ୍ରହଣ କରିଥିଲା ଏବଂ ମାର୍ଚ୍ଚ ୨୦୨୧ ମସିହାରେ ୟୁରୋପରେ ଚିକିତ୍ସା ପାଇଁ ଅନୁମୋଦନ କରାଯାଇଥିଲା । ୨୦୨୨ ସୁଦ୍ଧା ଅତି କମରେ ୮୨ଟି ଦେଶରେ ଏହାକୁ କିଛି ସ୍ତରରେ ବ୍ୟବହାର ପାଇଁ ଅନୁମତି ଦିଆଯାଇଛି । ଏହା ନେଦରଲ୍ୟାଣ୍ଡର ଜାନସେନ୍ ଟିକା ଏବଂ ଏହାର ପ୍ୟାରେଣ୍ଟ୍ କମ୍ପାନୀ ବେଲଜିୟମ୍  ଜାନସେନ୍ ଫାର୍ମାସ୍ୟୁଟିକାଲ୍ସ ଯାହା ଆମେରିକାର ଏକ ଶାଖା କମ୍ପାନୀ ଜନସନ ଓ ଜନସନ ଅଟେ । ଆମେରିକା ସରକାର  ଏକ ମାତ୍ରା ପିଛା ପ୍ରାୟ ୧୦ ଡଲାର ଦାମରେ କିଣି ଲୋକଙ୍କୁ ମାଗଣାରେ ଯୋଗାଉଥିଲେ ।  ଏହି ଟିକା ରେଫ୍ରିଜରେଟରେ ଗଚ୍ଛିତ ହେଇଛି ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଚିନ୍ତାମଣିଶ୍ୱର ଶିବ ମନ୍ଦିର
ଚିନ୍ତାମଣିଶ୍ୱର ଶିବ ମନ୍ଦିର ଏକ ହିନ୍ଦୁ ମନ୍ଦିର ଯାହା ଭଗବାନ ଶିବଙ୍କୁ ସମର୍ପିତ କରାଯାଇଛି । ଏହା ଭାରତ ରେ ଭୁବନେଶ୍ୱର, ତଥା ଓଡ଼ିଶାର ରାଜଧାନୀରେ ଅବସ୍ଥିତ । ଏହା ପୁରୁଣା ଷ୍ଟେସନ ବଜ଼ାର ନିକଟସ୍ଥ କଟକ-ପୁରୀ ରୋଡଠାରୁ ଖୁବ ଅଳ୍ପ ଦୂରତାରେ ଚିନ୍ତାମଣିଶ୍ୱର ରୋଡରେ ସ୍ଥାପିତ । ମନ୍ଦିରର ମୁଖ ପଶ୍ଚିମ ଦିଗରେ କରାଯାଇଛି ଏବଂ ଏହାର ନିହିତ ଦେବତା ଶିବ ଲିଙ୍ଗଙ୍କ ସହିତ ଯୋନୀପୀଠ ଅଟେ ।
ମନ୍ଦିର
ଏହା ଏକ ୧୪ ତମ ସେନ୍ଚୁରୀ ଏ. ଡି. ପୁରାତନ ମନ୍ଦିର ଅଟେ । ସ୍ଥାନୀୟ କିମ୍ବଦନ୍ତୀ ଅନୁସାରେ ଏହି ମନ୍ଦିର କେଶରୀମାନଙ୍କ (ଷୋମବଂଶୀଷ) ଦ୍ୱରା ନିର୍ମାଣ କରାଯାଇଥିଲା । ବିଭିର୍ଣ୍ଣ ଧାର୍ମିକ ପର୍ବ ତଥା ଶିବରାତ୍ରି, ଶିବ ବିବାହ, ଜଳାଶୟ, ରୁଦ୍ରାଭିଷେକ, ଇତ୍ୟାଦି ଏଠାରେ ପାଳନ କରାଯାଏ । ଏହା ବ୍ୟତୀତ ବିବାହ, ବ୍ରତ ଆଦି ପୂଜା ଅର୍ଚ୍ଚନା କରାଯାଏ ।
ବାସ୍ତୁଶିଲ୍ପ ବିଶେଷତା
ଯୋଜନା ହିସାବରେ ଏହା ଏକ ବର୍ଗାକାର ପବିତ୍ର ସ୍ଥଳ ଏବଂ ଏହାର ବିମାନ ରେଖା କୃତି ଅଟେ । ତଳ ଭାଗରୁ ଉର୍ଦ୍ଧ ଭାଗ ପର୍ଯ୍ୟନ୍ତ ମନ୍ଦିରରେ ଏକ ବଡା, ଗଣ୍ଡି ଏବଂ ମସ୍ତକ ଅଛି । ଏଥିରେ ପାଞ୍ଚ ଗୁଣ ପଞ୍ଚାଙ୍ଗ ଓ ମୂଳ ପଭାଗ ତଥା ଖୁରା, କୁମ୍ଭ, ପଟ, କାନି ଏବଂ ବସନ୍ତ ଅବସ୍ଥିତ । ମନ୍ଦିରର ଖୁରା ଭାଗ ଆଂଶିକ ଭାବେ ପୋତା ଯାଇଛି । ବନ୍ଧନଦ୍ୱାରା ଜଙ୍ଗକୁ ୩ଟି ଢଲାଈଦ୍ୱାରା ନିର୍ମାଣ କରାଯାଇଛି, ଯାହା ତଳ ଜଙ୍ଘ ଏବଂ ଉପର ଜଙ୍ଘ ରୂପେ ବିଭାଜିତ ଓ ବାରଣ୍ଡା ୭ଟି ଢଲାଈଦ୍ୱାରା ନିର୍ମିତ୍ତ । ଗଣ୍ଡି ଭାଗ କୌଣସି ପକାର କଳାକୃତିରୁ ବଂଚିତ ନୁହେ ଓ ଓଡ଼ିଆ ମନ୍ଦିର ପରି ଏହାର ମସ୍ତକରେ ବେକି, ଅମଲାକ, ଖପୁରି ଏବଂ କାଲଶ ଅବସ୍ଥିତ ।
ପୂର୍ବ ପକ୍ଷ୍ୟରେ ଚାରି ଭୁଜଧାରୀ କାର୍ତ୍ତିକେୟ ଙ୍କ ଚିତ୍ର ପ୍ରତିଷ୍ଠିତ । ତାଙ୍କର ବାମ ପାର୍ଶ୍ୱରେ ବରଦମୁଦ୍ରା ଓ ଡାହାଣ ହସ୍ତରେ ଏକ ଗଦା ଅଛି । ତାଙ୍କର ପଛରେ ଥିବା ବାମ ହସ୍ତରେ ଏକ କୁକୁଡ଼ା ଓ ଡାହାଣ ହସ୍ତ ଏକ ମୟୁରର ମୁଣ୍ଡ ଉପରେ ଅଛି । ଦକ୍ଷିଣ ପାର୍ଶ୍ୱ ଘରେ ଚାରି ହସ୍ତ ସଶସ୍ତ୍ର ଗଣେଶ ଙ୍କ ଚିତ୍ର ଅବସ୍ତିତ, ତାଙ୍କର ମୁଖ୍ୟ ଡାହାଣ ହସ୍ତରେ ମାଳା ଏବଂ ବାମ ହସ୍ତରେ ମୋଦକ ପତ୍ର ଧାରଣ କରିଛନ୍ତି ।  ଏହାଙ୍କର ପଛରେ ଥିବା ଡାହାଣ ହସ୍ତରେ ଏକ ଅଙ୍କୁଶ ସହିତ ବାମ ହସ୍ତରେ ଭଙ୍ଗା ହାତୀ ଦାନ୍ତ ପ୍ରଦର୍ଶିତ ।  ଉତ୍ତରୀ ପାର୍ଶ୍ୱରେ ଦେବୀ ପାର୍ବତୀ ଙ୍କ ମୂର୍ତି ସ୍ଥାପନ କରାଯାଇଛି.
ଚିନ୍ତାମଣିଶ୍ୱର ପୋଖରୀ
ବାଆଁ|thumb|150x150_ପିକସେଲ|ଚିନ୍ତାମଣିଶ୍ୱର ପୋଖରୀ ଏହା ଏକ ମନ୍ଦିର ପୋଖରୀ ଯାହା ମନ୍ଦିର ପ୍ରାଙ୍ଗଣରେ ଅବସ୍ତିତ । ସ୍ଥାନୀୟ ଲୋକଙ୍କ ଅନୁସାରେ ଏହା କେଶରୀ ବଂଶଜଦ୍ୱାରା ଖୋଳା ଯାଇଥିଲା । କାର୍ତିକ ପୁର୍ଣିମା ଓ ଶ୍ରାବଣ ପୁର୍ଣିମା ଏଠାରେ ପାଳନ କରାଯାଏ । ଏହା ଆୟତାକାର ରିଓଏ ନିର୍ମିତ୍ତ, ଏହାର ଲମ୍ବାଈ ୨୨.୪୦ ମି ଓ ଚୌଡାଈ ୧୧.୨୦ ମି ଏବଂ ୩.୦୦ ମି ଗେହେରା । ଏହା ଭୂମିତଲ ପାଣିଦ୍ୱାରା ପ୍ରାକୃତିକ ରୂପେ ଭରି ହୋଇ ରହିଥାଏ । ଯାହାଦ୍ୱାରା ଏହାର ପାଣି ସ୍ଥର ବର୍ଷସାରା ଏକ ସମାନ ଭାବରେ ରହିଥାଏ । ଅତ୍ୟାଥିକ ପାଣି ପୂର୍ବ ପାଚରିର ଏକ ରାସ୍ତା ମାଧ୍ୟମରେ ନିଷ୍କାସିତ ହୋଇଥାଏ ।
ବାହ୍ୟ ଲିଙ୍କ
ଶ୍ରେଣୀ:ଭୁବନେଶ୍ୱରର ହିନ୍ଦୁ ମନ୍ଦିର ଶ୍ରେଣୀ:ଓଡ଼ିଶାର ଶିବ ମନ୍ଦିର
ତାନଭିନ ସୁଇଟି
ତାନଭିନ ସୁଇଟି (ଜନ୍ମ: ୩୦ ଅଗଷ୍ଟ) ଜଣେ ବାଂଲାଦେଶୀ ଅଭିନେତ୍ରୀ ଏବଂ ମଡେଲ । ସେ ମୁଖ୍ୟତଃ ବଙ୍ଗଳାଦେଶୀ ଦୂରଦର୍ଶନ, ମଞ୍ଚ ଏବଂ ଚଳଚ୍ଚିତ୍ର ଜଗତରେ ଅଭିନୟ କରିଥାନ୍ତି । ୧୯୯୧ ମସିହାରେ ମଡେଲିଂ ଆରମ୍ଭ କରିଥିବା ସୁଇଟି ମେରାଜ ଫକିର ମା, ପେୟର୍ ଆୱାଜ ପାୱା ଜାୟେ, ସ୍ପୋର୍ଦ୍ଧା, ତୋମରାଇ, ଏଖୋନ କ୍ରିତଦାସ ଏବଂ ମୁକ୍ତି ଭଳି ମଞ୍ଚ ନାଟକରେ ଅଭିନୟ କରିବା ସହ ସୁନ୍ଦରି, ଛୋଟ ଛୋଟ ଢେଉ, ଜମିଲା, ଡାକନିର ବୋଉ, ହରଧନେର୍ ନାଟ୍-ଜମାଇ, ରୁପାଲି ନଦୀର ଢେଉ ଭଳି ଧରାବାହିକ ସମେତ ୨୦୦୫ ସୁଦ୍ଧା ଶହେରୁ ଅଧିକ ଦୂରଦର୍ଶନ ନାଟକରେ ଅଭିନୟ କରିଥିଲେ ।
ପ୍ରାରମ୍ଭିକ ଜୀବନ ଏବଂ ବୃତ୍ତି
ତାନ୍‌ଭିନ୍ ୧୯୯୧ ମସିହାରେ ମଡେଲିଂ କରିବା ଆରମ୍ଭ କରିଥିଲେ । ସେ ଅଫଜାଲ୍ ହୁସେନ୍‌ଙ୍କର ଡାଇମଣ୍ଡ ବ୍ରାଣ୍ଡ ପାଇଁ କର୍ଯ୍ୟ କରୁଥିଲେ ।
ଏହାପରେ ସୁଇଟି ମଞ୍ଚ ନାଟକରେ ଅଭିନୟ କରିବା ଆରମ୍ଭ କରିଥିଲେ । ସେ ଥିଏଟର୍ ଗ୍ରୁପ୍ ନାମକ ଏକ ମଞ୍ଚ ନାଟକ ସଂସ୍ଥାରେ ଯୋଗ ଦେଇଥିଲେ । ସେ "ମେରାଜ ଫକିର ମା", "ପେୟର୍ ଆୱାଜ ପାୱା ଜାୟେ", "ସ୍ପୋର୍ଦ୍ଧା", "ତୋମରାଇ", "ଏଖୋନ କ୍ରିତଦାସ" ଏବଂ " ମୁକ୍ତି" ସମେତ ଅନେକ ମଞ୍ଚ ନାଟକରେ ଅଭିନୟ କରିଥିଲେ।
ସୁଇଟି ଦୂରଦର୍ଶନରେ ନାଟକରେ ଅଭିନୟ କରିବା ସହିତ ଦୂରଦର୍ଶନ କାର୍ଯ୍ୟକ୍ରମର ପ୍ରଯୋଜିକା ଭାବରେ ମଧ୍ୟ କିଛି ଧାରାବାହିକ ପ୍ରସ୍ତୁତ କରିଛନ୍ତି । ତାଙ୍କ ପ୍ରଯୋଜନା ସଂସ୍ଥାର ନାମ ହେଉଛି ଶଙ୍ଖଚିଲ ।
ବ୍ୟକ୍ତିଗତ ଜୀବନ
ସୁଇଟି ରିପନ୍‌ଙ୍କୁ ବିବାହ କରିଛନ୍ତି । ତାଙ୍କ ବାପାଙ୍କ ନାମ ଅବଦୁଲ୍ ମତଲିବ୍ ।
ବାହାର ଆଧାର
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ ଶ୍ରେଣୀ:ଜୀବିତ ବ୍ୟକ୍ତି
ବୋଇତ
thumb|ଓଡ଼ିଶାର [[ବ୍ରାହ୍ମଣୀ ନଦୀ|ବ୍ରାହ୍ମଣୀ ନଦୀରେ ଭାସୁଥିବା ସୋଲ ବୋଇତ ।]] ଶାସନର ଉତ୍ଥାନ କାଳରେ ବୋଇତସବୁ ପୁରାତନ କଳିଙ୍ଗରେ ତିଆରି ବିଶାଳ ନାଆ ଓ ଜାହାଜକୁ ବୁଝାଇଥାଏ । କଳିଙ୍ଗର ସମୁଦ୍ରମୁଖୀ ଅଞ୍ଚଳ ଯଥା ଓଡ଼ିଶା ଓ ପଶ୍ଚିମ ବଙ୍ଗ ଓ ଆନ୍ଧ୍ର ପ୍ରଦେଶରେ ଅନେକ ପ୍ରମୁଖ ବନ୍ଦର ଥିବା ହେତୁ ସେଠାରେ ବୋଇତସବୁ ବ୍ୟବହାର କରାଯାଉଥିଲା । ପୁରାତନ ବଣିକମାନେ କଳିଙ୍ଗରୁ ଏହି ବୋଇତରେ ବାଲି, ଜାଭା, ସୁମାତ୍ରା, ବୋର୍ଣ୍ଣିଓ, ଶ୍ରୀଲଙ୍କା, ମାଲେସିଆ, ଭିଏତନାମ, ଥାଇଲାଣ୍ଡ, କାମ୍ବୋଡ଼ିଆ, ଫିଲିପାଇନ୍ସ ଓ ଚୀନ ଆଦି ଦୂର ଦେଶମାନଙ୍କୁ ବେପାର ବଣିଜ ଓ ସାଂସ୍କୃତିକ କାରବାର ପାଇଁ ଯାତ୍ରା କରୁଥିଲେ ।
ତିଆରି
ସଂସ୍କୃତ "ଯୁକ୍ତିକଳ୍ପତରୁ" ଓ ଓଡ଼ିଆ ମାଦଳା ପାଞ୍ଜିରେ ବୋଇତ ତିଆରିର ପ୍ରଣାଳୀ ଓ ନିୟମ ଉଲ୍ଲେଖ । ଏଥିରେ ରାଜା ଭୋଜ ସ୍ଥାନୀୟ କାଠରୁ ବୋଇତ ତିଆରି କରୁଥିଲେ ବୋଲି ଉଲ୍ଲେଖ ରହିଛି । ଚିଲିକାରୁ ମିଳିଥିବା ବିଭିନ୍ନ କାଠକାମ ଯନ୍ତ୍ର ଓ ଅନ୍ୟାନ୍ୟ ବସ୍ତୁରୁ ପ୍ରମାଣ ମିଳେ ଯେ ନିକଟରେ ଥିବା ଗୋଳାବାଇଠାରେ ଏକ ବୋଇତ ତିଆରି କାରଖାନା ଥିଲା ।
ବାଲି ଯାତ୍ରା
ପିଲାମାନଙ୍କ ଖେଳନା ଭାବେ ଛୋଟ ବୋଇତସବୁ ଓଡ଼ିଶାରେ ଓ ମୁଖ୍ୟତ କଟକରେ ପାଳିତ ମେଳା ବାଲିଯାତ୍ରାରେ ଦେଖିବାକୁ ମିଳିଥାଏ । ବାଲିଯାତ୍ରାର ଅର୍ଥ ବାଲି ଦ୍ୱୀପକୁ ଯାତ୍ରା । ଏହା ବାଲି ସହ ପୁରାତନ ବେପାର ବଣିଜ କାରବାରକୁ ସୂଚାଇଥାଏ । ଏହି ମେଳାରେ ପୁରୁଷ, ମହିଳା ଓ ଶିଶୁଗଣ ନୂଆ ପାରମ୍ପରିକ ଲୁଗା ପିନ୍ଧି କଦଳୀ ପାଟୁକା ତିଆରି ଛୋଟ ଡଙ୍ଗାରେ ଦୀପ ଜଳାଇ ଗାଡ଼ିଆ ଆଦିରେ ଭସାଇଥାଆନ୍ତି । ଏହି ଦିନ ସାଙ୍କେତିକ ଭାବେ ସାଧବମାନଙ୍କୁ ପାଛୋଟିବା ଲାଗି "ବୋଇତ ବନ୍ଦାଣ" ପାଳନ କରାଯାଇଥାଏ । ଏହା ବାଲିର "ମାସକପାନ କେ ଟୁକଡ଼" ପର୍ବ ଓ ଥାଇଲାଣ୍ଡର "ଲୋଇ କରାଥଙ୍ଗ" ପର୍ବ ସହ ସମାନ । ଏ ସମସ୍ତ ପର୍ବ ବର୍ଷର ଏକା ସମୟରେ ପାଳିତ ହୁଏ ଓ ପାରମ୍ପାରିକ ବୋଇତର ଅବିକଳ ଛୋଟ ସାଙ୍କେତିକ ଡଙ୍ଗା ଭସାଯାଇଥାଏ ।
ଆଧାର
ଶ୍ରେଣୀ:ଓଡ଼ିଶାର ଇତିହାସ
ରେଭେନ୍‌ସା କଲିଜିଏଟ ସ୍କୁଲ
ଇତିହାସ
୧୮୫୧ରେ ସ୍ଥାପିତ କଟକ ହାଇ ସ୍କୁଲ (ଖାତାପତ୍ରରେ ଏହା ଜିଲ୍ଲା ସ୍କୁଲ, କଟକ ବୋଲି ଲେଖାଯାଉଥିଲା)ରୁ ୧୮୫୯ରେ ପ୍ରଥମ ମାଟ୍ରିକ ବ୍ୟାଚ ବାହରିଥିଲେ । ୧୮୬୮ରେ ଏଣ୍ଟ୍ରାନ୍ସଠାରୁ ଉଚ୍ଚତର ଶ୍ରେଣୀ ଖୋଲାଯାଇଥିଲା । ୧୮୭୫ରେ ଏହା ରେଭେନ୍ସା କଲେଜିଏଟ ସ୍କୁଲ ଭାବେ ନାମିତ ହୋଇଥିଲା । ଏହି ସ୍କୁଲ ସହିତ ଜଡ଼ିତ ରହିଥିବା କଲେଜକୁ ଅଲଗା କରାଯାଇ ରେଭେନ୍ସା କଲେଜ ନାମରେ ନାମିତ କରାଯାଇଥିଲା । ଏହି ସ୍କୁଲରେ ସୁଭାଷ ଚନ୍ଦ୍ର ବୋଷ, ମଧୁସୂଦନ ଦାସ, ଗୌରୀଶଙ୍କର ରାୟ, ପ୍ରାଣକୃଷ୍ଣ ପରିଜା, ବିଜୁ ପଟ୍ଟନାୟକ, ନବକୃଷ୍ଣ ଚୌଧୁରୀ, ରାଧାନାଥ ରଥ , ଗୋପାଳ ଚନ୍ଦ୍ର ପ୍ରହରାଜ, ସୁରେନ୍ଦ୍ରନାଥ ଦ୍ୱିବେଦୀ, ନିତ୍ୟାନନ୍ଦ କାନୁନଗୋ, ଚିନ୍ତାମଣି ପାଣିଗ୍ରାହୀ, ଗୋପବନ୍ଧୁ ଚୌଧୁରୀ, ନିତାଇ ପାଲିତ ଓ ବିନୋଦ କାନୁନଗୋ, ମିହିର ସେନ ଆଦି ପ୍ରସିଦ୍ଧ ବ୍ୟକ୍ତି ଶିକ୍ଷାଲାଭ କରିଥିଲେ ।
ଅଧିକ ତଥ୍ୟ
ଶ୍ରେଣୀ:ଓଡ଼ିଶାରେ ଶିକ୍ଷା ଶ୍ରେଣୀ:ଓଡ଼ିଶାର ବିଦ୍ୟାଳୟ
୯୫୦
୯୫୦ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୯୫୦ ଶ୍ରେଣୀ:ବଟ ତିଆରି ବର୍ଷ ଲେଖା
ସୁରେନ୍ଦ୍ରନାଥ ଦ୍ୱିବେଦୀ
ସୁରେନ୍ଦ୍ରନାଥ ଦ୍ୱିବେଦୀ ଜଣେ ସ୍ୱାଧୀନତା ସଂଗ୍ରାମୀ, ସାମ୍ବାଦିକ, ରାଜନେତା ଓ ଲେଖକ ଥିଲେ । ସେ ୧୯୧୩ ମସିହା ଫେବୃଆରୀ ୧୧ତାରିଖରେ ଅବିଭକ୍ତ କଟକ ଜିଲ୍ଲାର ଖଣ୍ଡାସାହିରେ ଜନ୍ମଗ୍ରହଣ କରିଥିଲେ । ୧୯୩୦ରେ ପାଠପଢ଼ା ଛାଡ଼ି ସେ ଅସହଯୋଗ ଅାନ୍ଦୋଳନରେ ଯୋଗ ଦେଇଥିଲେ । ଭାରତ ଛାଡ଼ ଆନ୍ଦୋଳନ ତଥା ବ୍ରିଟିଶ ଶାସନ ବିରୁଦ୍ଧରେ ସଂଗ୍ରାମ କରି ସେ ମୋଟ ସାତବର୍ଷ କାରାବାସ ଦଣ୍ଡ ପାଇଥିଲେ ।
୧୯୪୬ରେ ସେ ଓଡ଼ିଶା ପ୍ରଦେଶ କଂଗ୍ରେସର ସାଧାରଣ ସଂପାଦକ ହୋଇଥିଲେ । ୧୯୫୦ରେ ପତ୍ନୀଙ୍କ ବିୟୋଗ ପରେ ନିଜକୁ ରାଜନୀତି ଓ ସମାଜସେବାରେ ସମ୍ପୂର୍ଣ୍ଣ ସମର୍ପି ଦେଇଥିିଲେ । ୧୯୫୨ରେ ରାଜ୍ୟ ସଭା ସଦସ୍ୟ ହୋଇଥିଲେ । ୧୯୫୭ରେ ସେ ପ୍ରଥମ ଥର ପାଇଁ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ଲଗାତାର ତିନିଥର କେନ୍ଦ୍ରାପଡ଼ାରୁ ଲୋକ ସଭାକୁ ନିର୍ବାଚିତ ହୋଇଥିଲେ । ୧୯୬୨ରୁ ୭୦ ପର୍ଯ୍ୟନ୍ତ ସେ ପ୍ରଜା ସୋସାଲିଷ୍ଟ ପାର୍ଟିର ସଂସଦୀୟ ଦଳ ନେତା ଥିଲେ । ୧୯୯୧ ମସିହାରୁ ୧୯୯୩ ପର୍ଯ୍ୟନ୍ତ ସେ ଅରୁଣାଚଳ ପ୍ରଦେଶର ରାଜ୍ୟପାଳ ହୋଇଥିଲେ । ୨୦୦୧ ଅକ୍ଟୋବର ୧ ତାରିଖ ଦିନ ରାଉରକେଲାରେ ତାଙ୍କର ମୃତ୍ୟୁ ହୋଇଥିଲା ।
ରଚନାବଳୀ
ଓଡ଼ିଆ ସାପ୍ତାହୀକ 'କୃଷକ'ର ସେ ପ୍ରତିଷ୍ଠାତା ଓ ବହୁବର୍ଷ ଧରି ସେ ଏହାର ସମ୍ପାଦନା କରିଥିଲେ । ସୁରେନ୍ଦ୍ରନାଥଙ୍କଦ୍ୱାରା ଲିଖିତ ଓ ଅନୁଦିତ ପୁସ୍ତକ ଗୁଡ଼ିକ ହେଲା:
ଆଧାର
ଶ୍ରେଣୀ:୧୯୧୩ ଜନ୍ମ ଶ୍ରେଣୀ:୨୦୦୧ ମୃତ୍ୟୁ ଶ୍ରେଣୀ:ପୁରୀ ଜିଲ୍ଲାର ଲୋକ ଶ୍ରେଣୀ:ରାଜ୍ୟ ସଭା ସଭ୍ୟ ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ମୃଗବିହାର
ମୃଗବିହାର, ନୟାଗଡ଼ ଜିଲ୍ଲାର ଦଶପଲ୍ଲାବ୍ଲକର କୁଆଁରିଆ ଡ୍ୟାମ ନିକଟରେ ଥିବା ଏକ ମୃଗ ଅଭୟାରଣ୍ୟ।। କୁଆଁରିଆ ଡ୍ୟାମ୍ ଅଞ୍ଚଳର ୬ ଏକର ପରିବ୍ୟାପ୍ତ ଅଞ୍ଚଳରେ ମୃଗମାନଙ୍କ ପାଇଁ ରହିଛି ସ୍ୱତନ୍ତ୍ର ସ୍ଥାନ। ୧୯୮୫ ମସିହାରେ ତତ୍କାଳୀନ ସ୍ୱାସ୍ଥ୍ୟମନ୍ତ୍ରୀ ଶ୍ରୀଯୁକ୍ତ ହରିହର କରଣଙ୍କଦ୍ୱାରା ଉଦ ଘାଟିତ ହୋଇଥିଲା ଏହି ମୃଗବିହାର।
ଦଶପଲ୍ଲାଠାରୁ ୮କିମି ଦୂରରେ ଥିବା ଏହି ବିହାରଟି ୨୨୪ ନମ୍ବର ନୟାଗଡ଼ ଜାତୀୟ ରାଜପଥକୁ ତଥା ନୟାଗଡକୁ ସମ୍ପୁର୍ଣ ଭାବେ ସଂଯୋଗ କରୁଛି। ୧୧ଟି ଜିଲ୍ଲା ସହ ବୌଦ୍ଧ ଏନ୍ ଏଚ ରାସ୍ତାର ସଂଯୋଗ ସ୍ଥଳୀ ମଧ୍ୟ ଏହି ମୃଗବିହାର। ଏଠାରେ ରହିଛନ୍ତି୧୮୫ଟି ବିଭିନ୍ନ ଧରଣର ମୃଗ। ଭୁବନେଶ୍ୱରଠାରୁ ୧୩୩ କିମି ଏବଂ ପୁରୀର ଦକ୍ଷିଣ ଭାଗରେ ରହିଛି ଏହି ବିହାର। କୁଆଁରିଆ ଡ୍ୟାମ୍ର ମୃଗବିହାରଟି ମହାନଦୀ  ୱ୍ଆଈଲ୍ଡ ଲାଇଫ ଡିଭିଜନର ଅନ୍ତର୍ଭୁକ୍ତ। ଏହି ଡିଭିଜନଟି ରିଜଲ୍ୟୁସନ୍ ନମ୍ବର ୧୩୦୬୦/f  ଅନୁଯାୟୀ ଜୁଲାଇ ୧୨, ୧୯୯୯ରେ ଭୁବନେଶ୍ୱରଠାରେ ଗଠିତ ହୋଇଥିଲା । ବୌଦ୍ଧ, ନୟାଗଡ଼ ଓ ବାଇଶୀପଲ୍ଲୀ ଆଦି ଅଞ୍ଚଳର ପ୍ରାଣୀମାନଙ୍କୁ ନେଇ ସାତକୋଶିଆ ୱ୍ଆଇଲ୍ଡ୍ ଲାଇଫ ଗଠନ କରାଯାଇଛି। ଏହା ପ୍ରତ୍ୟେକ୍ଷଭାବେ ମହାନଦୀ ୱ୍ଆଇଲ୍ଡ୍ ଲାଇଫ୍ ସହ ଯୋଗଯୋଗ କରିଥାଏ। ଦଶପଲ୍ଲା ମୃଗବିହାର ସମ୍ପୁର୍ଣ୍ଣ ଭାବେ ଏହାର ନିୟନ୍ତ୍ରଣାଧିନ । ଏଠାରେ ହରିଣମାନେ ବେଶ ଖାପଖୁଆଇ ଚଳିଯାଆନ୍ତି। ମୃଗବିହାରର ଊଦ ଘାଟନୀ ପରେ,ଏଠାରେ ୬ଟି ବାଲିହରିଣ ଛଡାଯାଇଥିଲା, କିନ୍ତୁ ଜଳବୟୁ ସହ ସେମାନେ ଖାପଖୁଆଇ ଚଳିନପାରିବାରୁ ମରିଯାଇଥିଲେ। ପରେ ଆଖପାଖ ଅଞ୍ଚଳ ଓ ନନ୍ଦନକାନନରୁ ସମୁଦାୟ୯ଟି ଚିତ୍ରାହରିଣ ଏଠାରେ ରଖାଗଲା।ବର୍ତ୍ତମାନରେ ମୃଗଙ୍କ ସଂଖ୍ୟା ୯ରୁ ୧୮୫କୁ ବୃଦ୍ଧି ପାଇଲେଣି। ମୃଗମାନଙ୍କ ସୁରକ୍ଷା ପାଈଁ ହିଂସ୍ରଜନ୍ତୁ ତଥା ଶିକରୀ ଆକ୍ରମଣରୁ ରକ୍ଷାକରିବା ପାଇଁ ଶକ୍ତକଣ୍ଟର ବାଡ ଦିଆଯାଇଛି। ଖରା,ବର୍ଷା ଓ ଶୀତକୁ ଆଖିଆଗରେ ରଖି ସେମାନଙ୍କ ପାଇଁ ଊତ୍ତମ ଧରଣର ପ୍ରକୋଷ୍ଠମାନ ନିର୍ମାଣ କରଯାଇଛି। ଶବ୍ଦପ୍ରଦୂଷଣକୁ ରୋକିବ ପାଇଁ ବ୍ୟବସ୍ଥା କରଯାଇଛି। ହରିଣ ମନଙ୍କର ଯତ୍ନନେବ ପାଇଁ ସ୍ୱତନ୍ତ୍ର ଗାର୍ଡଙ୍କୁ ନିଯୁକ୍ତି ଦିଆଯାଇଛି। ବିଶେଷ କରି ମୃଗବିହାରରେ ପର୍ଯ୍ୟଟକଙ୍କ ପାଇଁ ଯଥେଷ୍ଠ ବ୍ୟବସ୍ଥା କରାଯାଇଛି। ଖାଦ୍ୟ ସାମଗ୍ରୀ ସହ ପନୀୟ୍ ଜଳର ବ୍ୟବସ୍ଥା ରହିଛି ।
ଆଧାର
ଶ୍ରେଣୀ:ନୟାଗଡ଼ ଜିଲ୍ଲା
ଆକ୍ରୋମେଗାଲି
ଆକ୍ରୋମେଗାଲି (ଇଂରାଜୀ ଭାଷାରେ acromegaly) ରୋଗ ଶରୀରରେ ଗ୍ରୋଥ ପ୍ଲେଟ (growth plates) ସଂଲଗ୍ନ ହେବା ପରେ ଅତ୍ୟଧିକ ଗ୍ରୋଥ ହରମୋନ (growth hormone ବା GH) କ୍ଷରଣ ଯୋଗୁ ହୁଏ । ଆରମ୍ଭରେ ହାତ ଓ ପାଦ ବଢ଼ିଯାଏ । କପାଳ, ନାକ ଓ ଅଧଃ ହନୁ ହାଡ଼ ମଧ୍ୟ ବଢ଼ିବା ସମ୍ଭାବନା ଥାଏ । ଗଣ୍ଠି ଯନ୍ତ୍ରଣା, ମୋଟା ଚମ, ମୋଟା ସ୍ୱର, ମୁଣ୍ଡବଥା (headache) ଓ ଦୃଷ୍ଟି ସମସ୍ୟା (problems with vision) ଇତ୍ୟାଦି ଲକ୍ଷଣମାନ ମଧ୍ୟ ଦେଖାଯାଏ । ରୋଗ ଜଟିଳ ହେଲେ ମଧୁମେହ ଟାଇପ ୨, ନିଦ୍ରା ଶ୍ୱାସରୋଧ ଓ ଉଚ୍ଚ ରକ୍ତଚାପ ଇତ୍ୟାଦି ରୋଗମାନ ହୁଏ ।
ପିଟୁଇଟାରି ଗ୍ଲାଣ୍ଡ/ଗ୍ରନ୍ଥିରୁ (pituitary gland) ଅତ୍ୟଧିକ ଗ୍ରୋଥ ହରମୋନ କ୍ଷରିତ ହେଲେ ଆକ୍ରୋମେଗାଲି ରୋଗ ହୁର । ପ୍ରାୟ ୯୫% ରୋଗୀଙ୍କର ପିଟୁଇଟାରି ଗ୍ଲାଣ୍ଡରେ ଏକ ବିନାଇନ ଟ୍ୟୁମର/ଅର୍ବୁଦ (benign tumor) ନାମ ପିଟୁଇଟାରି ଆଡେନୋମା (pituitary adenoma) ହେବା ଯୋଗୁ ଗ୍ରୋଥ ହରମୋନ ଅଧିକ କ୍ଷରିତ ହୁଏ । ଏହା ବଂଶାନୁକ୍ରମିକ ରୋଗ ନୁହେଁ । କ୍ୱଚିତ ଦେହର ଅନ୍ୟ ସ୍ଥାନରେ ଅର୍ବୁଦ ହେବା ଯୋଗୁ ଆକ୍ରୋମେଗାଲି ହୁଏ । ରକ୍ତରେ ଇନସୁଲିନ ଲାଇକ ଗ୍ରୋଥ ଫ୍ୟାକ୍ଟର ୧ (insulin-like growth factor I) ମାପ କରି ବା ଗ୍ଲୁକୋଜ (glucose) ପାନୀୟ ଦେବାପରେ ଗ୍ରୋଥ ହରମୋନ ମାତ୍ରା ମାପ କରି ରୋଗ ନିର୍ଣ୍ଣୟ କରାଯାଏ । ରୋଗ ନିର୍ଣ୍ଣୟ କରିବା ପରେ ପିଟୁଇଟାରିର ମେଡିକାଲ ଇମେଜିଙ୍ଗ କରି ଆଡେନୋମା ଅଛି କି ନାହିଁ, ଅନୁଶୀଳନ କରାଯାଏ । ପିଲା ଦିନେ ଅତ୍ୟଧିକ ଗ୍ରୋଥ ହରମୋନ କ୍ଷରିତ ହେଲେ ଜାଇଜାଣ୍ଟିଜ୍ମ (gigantism) ରୋଗ ହୁଏ ।
ଆକ୍ରୋମେଗାଲିରେ ତିନି ପ୍ରକାର ଚିକିତ୍ସା କରାଯାଏ: ଅପରେଶନ କରି ଅର୍ବୁଦକୁ ବାହାର କରିଦିଆଯାଏ, ଔଷଧ ଓ ରାଡିଏସନ ଥେରାପି (radiation therapy) ଦିଆଯାଏ । ଅର୍ବୁଦଟି ଛୋଟ ଥିଲେ ଅପରେଶନ ସବୁଠାରୁ ପ୍ରଭାବଶାଳୀ ଓ ପସନ୍ଦ‌ଯୋଗ୍ୟ ଚିକିତ୍ସା । ଅପରେଶନ ପ୍ରଭାବଶାଳୀ ନ ହେଲେ ସୋମାଟୋସ୍ଟାଟିନ ଆନାଲଗ (somatostatin analogue) ବା ଜିଏଚ ରିସେପ୍ଟର ଆଣ୍ଟାଗୋନିସ୍ଟ (GH receptor antagonist) ଔଷଧ ଦେଇ ଚିକିତ୍ସା କରାଯାଏ । ପ୍ରଭାବ ନିମନ୍ତେ ଅପରେଶନ ଓ ଔଷଧ ଅପେକ୍ଷା ରାଡିଏସନ ଅଧିକ ସମୟ ନିଏ । ଚିକିତ୍ସା ନ ପାଇଲେ ହାରାହାରି ୧୦ ବର୍ଷ ବଞ୍ଚିବା ସମୟ ରହେ, ଉପ‌ଯୁକ୍ତ ଚିକିତ୍ସା ପାଇଲେ ସାଧାରଣ ଜୀବନ ଯାତ୍ରା ସମ୍ଭବ ହୁଏ ।
ପ୍ରତି ଏକ ଲକ୍ଷ ଲୋକରେ ୬ଜଣକୁ ଏହି ରୋଗ ହୁଏ । ମଧ୍ୟ ବୟସରେ ସାଧାରଣତଃ ଏହି ରୋଗ ନିର୍ଣ୍ଣୟ ହୁଏ । ଉଭୟ ପୁରୁଷ ଓ ମହିଳା ସମ ଭାବରେ ଆକ୍ରାନ୍ତ ହୁଅନ୍ତି । ପ୍ରଥମେ ନିକୋଲାସ ସସେରୋଟ ଏହି ରୋଗ ବିଷୟ ସନ ୧୭୭୨ରେ ବର୍ଣ୍ଣନା କରିଥିଲେ । ଆକ୍ରୋମେଗାଲି ଶବ୍ଦଟି Greek ଶବ୍ଦରୁ ଆସିଛି; ἄκρον akron ଅର୍ଥ ହାତପାଦ ଓ μέγα megaର ଅର୍ଥ ବିରାଟ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
କାଲିମ୍ପୋଙ୍ଗ୍
ଏକ ଭାରତୀୟ ଅଟେ । ଏହା ପଶ୍ଚିମବଙ୍ଗର ଦର୍ଜିଲିଙ୍ଗ୍ ଜିଲ୍ଲାରେ ଅବସ୍ଥିତ ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୪୨୯୮୦ ଅଟେ । ସେଥି ମଧ୍ୟରୁ ୫୧.୯୬% ଜଣ ପରୁଷ ହୋଇଥିବା ବେଳେ ୪୮.୦୪% ଜଣ ନାରୀ ଅଟନ୍ତି । ର ସାକ୍ଷରତା ହାର ୭୮.୭୭% ଅଟେ । ଏହା ଜାତୀୟ ହାରଠାରୁ -୧୩.୯୩% ପ୍ରତିଶତ କମ ଅଟେ । ସେଥିରୁ ୪୩.୫୪% ପ୍ରତିଶତ ପୁରୁଷ ଓ ୩୫.୨୩% ନାରୀ ଅଟନ୍ତି । ୮.୦୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ବଙ୍ଗାଳୀ ର ସରକାରୀ ଭାଷା ଅଟେ ।
ବାହାର ଲିଙ୍କ
ଶ୍ରେଣୀ:ପଶ୍ଚିମବଙ୍ଗର ସହର
ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ
ଉଦ୍‌ବେଗ
ଉଦ୍‌ବେଗ (anxiety) ହେଉଛି ଏକ ମନର ଭାବ ଯାହାକି ମନରେ ଆଭ୍ୟନ୍ତରୀଣ ଅଶାନ୍ତି ସୃଷ୍ଟି କରିଥାଏ, ବହୁ ସମୟରେ ଏଥିସହ ଘାବରେଇ ଯିବା ଭଳି ବ୍ୟବହାର ମଧ୍ୟ ଯଥା ଆଗ ପଛ ହେବା, ଦୈହିକ ଅଭିଯୋଗ ଓ ସବୁବେଳେ ଚିନ୍ତାକରିବା ସ୍ଥତିରେ ରହିବ ଆଦି ହୋଇପାରେ ।  ଆଗକୁ ଘଟିବାକୁ ଥିବା ଘଟଣାଗୁଡିକ ବିଷୟରେ ଚିନ୍ତା କରିବାର ଏହା ଏକ ଖରାପ ଭାବନା, ଯଥା କେଉଁ ନିଜର ବ୍ୟକ୍ତିଙ୍କର ମୃତ୍ୟୁ ଇତ୍ୟାଦି ।  ଉଦ୍‌ବେଗ ଓ ଡର ସମାନ ଭାବନା ନୁହନ୍ତି । ଡର ହେଉଛି ସଙ୍ଗେ ସଙ୍ଗେ ଘଟିଥିବା ଘଟଣାର ଏକ ପ୍ରତିକ୍ରିୟା, କିନ୍ତୁ ଉଦ୍‌ବେଗ ହେଉଛି ଭବିଷ୍ୟତରେ ଘଟିବାକୁ ଥିବା ଆଶଙ୍କିତ ଘଟଣା ।  ଉଦ୍‌ବେଗ ଏକ ସମ୍ପୂର୍ଣ୍ଣ ପ୍ରାକୃତିକ ଭାବନା ଅଟେ, କିନ୍ତୁ ଯଦି ଏହା ବାରମ୍ବାର ହେଉଛି ତେବେ ଏହା ଉଦ୍‌ବେଗ ଅବ୍ୟବସ୍ଥା ରୂପ ନେଇପାରେ ।
ଲକ୍ଷଣ
ଉଦ୍‌ବେଗକୁ ଦୈନନ୍ଦିନ ଜୀବନରେ ଟିକେ ଅଧିକ ସମୟଧରି ଘଟୁଥିବା ଘଟଣାଗୁଡିକରୁ ଅନୁଭବ କରାଯାଇ ପାରିବ ଯାହାକି ଜୀବନର ଗୁଣକୁ କମାଇଦେଇଥାଏ, ଯାହାକୁ କି କ୍ରନିକ ଉଦ୍‌ବେଗ କୁହାଯାଇଥଏ, ଅନ୍ୟ ପକ୍ଷରେ ଏହା ମଧ୍ୟ ଛୋଟ ଛୋଟ ତୀବ୍ର ଚାପଯୁକ୍ତ ହୋଇପାରେ ଯାହା ପ୍ୟାନିକ ଆଟାକର ରୂପ ନେଇପାରେ ଏହାକୁ ଆକ୍ୟୁଟ ଉଦ୍‌ବେଗ କୁହାଯାଇଥାଏ  ।  ବ୍ୟକ୍ତିରୁ ବ୍ୟକ୍ତି ଉଦ୍‌ବେଗ ଜନିତ ଲକ୍ଷଣ ଭିନ୍ନ ଭିନ୍ନ ଧରଣର ହୋଇଥାଏ, ଏହା କେତେଥର, ତୀବ୍ରତା ଆଦି ଉପରେ ନିର୍ଭର କରେ ।  ପ୍ରାୟ ସଭିଏଁ ନିଜ ଜୀବନରେ କୌଣସି ନା କୌଣସି ସମୟରେ ଉଦ୍‌ବେଗ କରିଥାନ୍ତି, ହେଲେ ଲମ୍ବା ଚାଲିଲାଭଳି ସମସ୍ୟା ସମସ୍ତେ କରନ୍ତି ନାହିଁ ।
ଉଦ୍‌ବେଗ ବେଳେ ବେଳେ ଅବସାଦର ରୂପ ନେଇ ଆତ୍ମହତ୍ୟାର ମଧ୍ୟ ପରିଣତ ହୋଇପାରେ । ତେଣୁ ଆତ୍ମହତ୍ୟା ନିରୋଧୀ ହେଲ୍ପଲାଇନ ନମ୍ବର ୨୪-ଘଣ୍ଟା ଖୋଲା ଥାଏ ।
ଉଦ୍‌ବେଗ ଯୋଗୁଁ ଉଭୟ ମାନସିକ ଓ ଶାରୀରିକ ଲକ୍ଷଣ ଦେଖାଯାଇପାରେ । କେତେକ ଶାରୀରିକ ଲକ୍ଷଣଗୁଡ଼ିକ ହେଲା:
ପ୍ରକାର
thumb|ଏଡ଼ୱାର୍ଡ଼ ମଞ୍ଚ୍ ଙ୍କଦ୍ୱାରା ଉଦ୍‌ବେଗ  ଦର୍ଶାଉଥିବା ଏକ ଚିତ୍ର, ୧୮୯୪
ଅସ୍ଥିତ୍ୱ
ଏହି ପ୍ରକାର ଉଦ୍‌ବେଗରେ ଜଣେ ବ୍ୟକ୍ତି ଏହାର ଏହି ଦୁନିଆର ଚାଲିଯିବାର ଆଶଙ୍କା ପ୍ରକାଶ କରିଥାଏ ।
ପରୀକ୍ଷଣ ଏବଂ ପ୍ରଦର୍ଶନ
ୟର୍କ୍ସ-ଦଦଶନ ନିୟମ ହିସାବରେ ଏକ ନିର୍ଦ୍ଧିଷ୍ଟ ମାତ୍ରାରେ ଉଦ୍‌ବେଗଦ୍ୱାରା ଜଣେ ଭଲ ଭାବରେ ପରୀକ୍ଷା, ପ୍ରଦର୍ଶନ, ପ୍ରତିଯୋଗିତାମୂଳକ ଘଟଣା ସବୁ କରିପାରିବ । କିନ୍ତୁ ଏହି ମାତ୍ରା ଯଦି ସେହି ନିର୍ଦ୍ଧିଷ୍ଟ ଆବଶ୍ୟକତା ମୂଲ୍ୟରୁ ଅଧିକ ହୋଇଯାଏ ତେବେ ପ୍ରଦର୍ଶନରେ ଅବନ୍ତୀ ଦେଖିବାକୁ ମିଳିଥାଏ ।
ପରୀକ୍ଷଣ ଉଦ୍‌ବେଗ ହେଉଛି ସେହି ଅସହଜ, କଷ୍ଟ, ଘାବରେଇଲା ଭାବନା ଯାହା କୌଣସି ଏକ ବଡ଼ ପରୀକ୍ଷା ଦେବା ପୂର୍ବରୁ ଜଣେ ବ୍ୟକ୍ତି ଅନୁଭବ କରିଥାଏ ।
ଅଜଣା, ସାମାଜିକ ଏବଂ ଅନ୍ତ-ବର୍ଗିକ ଉଦ୍ୱେଗ
ମନୁଷ୍ୟ ହେଉଛି ଏକ ସାମାଜିକ ପ୍ରାଣୀ ତେଣୁ ଅନ୍ୟ କେହି ଯଦି ଜଣେ ମନୁଷ୍ୟର ନିଷ୍ପତିକୁ ମନା କରିଦିଏ ଏହି ଭଳି କ୍ଷେତ୍ରରେ ଉଦ୍‌ବେଗ ଘଟିପାରେ ।
ନିଷ୍ପତି କିମ୍ବା ବିକଳ୍ପ
ନିଷ୍ପତି ନେବା ସମୟରେ ଅନିଶ୍ଚିତତା ଯୋଗୁଁ ଉଦ୍‌ବେଗ ହୋଇ ଜଣଙ୍କର ଭାବନା ସହିତ ଖେଳି ନିଷ୍ପତି ନେବା ପ୍ରକ୍ରିୟାରେ ବାଧକ ସାଜିପାରେ ।
ଉଦବେଗ ଜନିତ ଅବ୍ୟବସ୍ଥା
ପ୍ରାୟ ୧୨% ଲୋକ ପ୍ରତି ବର୍ଷରେ ଉଦ୍‌ବେଗ ଅବ୍ୟବସ୍ଥା ର ଶିକାର ହୋଇଥାନ୍ତି । ୨୫ ବର୍ଷରୁ କମ ବୟସର ମହିଳାମାନଙ୍କ କ୍ଷେତ୍ରରେ ପୁରୁଷମାନଙ୍କର ଅପେକ୍ଷା ଏହା ଦୁଇଗୁଣ ଅଧିକ ହୋଇଥାଏ ।
ବାହ୍ୟ ଆଧାର
ଶ୍ରେଣୀ:ଭାବ ଶ୍ରେଣୀ:ମହିଳା ସ୍ୱାସ୍ଥ୍ୟ ଗଣସମ୍ପାଦନା ୨୦୧୮
ଭାରତ ସରକାର
ଭାରତ ହେଉଛି ଏକ ସାର୍ବଭୌମ ଗଣତାନ୍ତ୍ରିକ ଦେଶ । ଭାରତର ଶାସନ ବ୍ୟବସ୍ଥାର ଭାର ଭାରତ ସରକାରଙ୍କ ଉପରେ ନ୍ୟସ୍ତ। ଦେଶର ସମ୍ବିଧାନ ଭାରତରେ ସଂଘୀୟ ଶାସନ ପରିଚାଳିତ। ସଂଘର ସର୍ବୋଚ୍ଚ ପ୍ରଧାନ ରାଷ୍ଟ୍ରପତି ଅଟନ୍ତି । ତାଙ୍କର ସହାୟତା ପାଇଁ ଉପରାଷ୍ଟ୍ରପତି ରହିଥାନ୍ତି ।
ଭାରତ ସରକାରର ତିନିଟି ମୁଖ୍ୟ ଅଙ୍ଗ ରହିଛି :
ବିଧାୟିକା (Legislature)
ଭାରତୀୟ ଗଣତାନ୍ତ୍ରିକ ବ୍ୟବସ୍ଥାରେ ସାଧାରଣ ଜନତାଙ୍କ ହାତରେ ହିଁ ସବୁ ଶକ୍ତି ରହିଥାଏ। ସେମାନେ ପାଞ୍ଚ ବର୍ଷରେ ଥରେ ନିର୍ବାଚନ ମାଧ୍ୟମରେ ସେମାନଙ୍କର ପ୍ରତିନିଧି ବାଛିଥାନ୍ତି। ୧୮ ବର୍ଷରୁ ଉର୍ଦ୍ଧ୍ୱ ପ୍ରତ୍ୟେକ ନାଗରିକ ଦେଶର ବିଭିନ୍ନ ରାଜନୈତିକ ଦଳର ନେତାମାନଙ୍କ ଭିତରୁ (କେନ୍ଦ୍ର ସ୍ତରରେ) ସାଂସଦ(Member of Parliament) ଓ (ରାଜ୍ୟ ସ୍ତରରେ) ବିଧାୟକ(Member of Legislative Assembly)ମାନଙ୍କର ନିର୍ବାଚନ କରିଥାନ୍ତି। ଏହି ନିର୍ବାଚନ ପ୍ରକ୍ରିୟାକୁ ସୁଚାରୁ ରୂପେ ଚଲାଇବା ପାଇଁ ନିର୍ବାଚନ ଆୟୋଗ ସ୍ଥାପନା କରା ଯାଇଛି।
ଭାରତର ସରକାର ଦେଶ ଓ ଜନତାର ହିତରେ କାମ କରିଥାଏ। ସରକାରୀ ତନ୍ତ୍ରର ଢାଞ୍ଚା ଭାରତରେ କେନ୍ଦ୍ର ଓ ରାଜ୍ୟ ସ୍ତରରେ ଏକା ପ୍ରକାର ହୋଇଥାଏ। କେନ୍ଦ୍ରର ସଂସଦ ଦୁଇ ଭାଗରେ ବିଭକ୍ତ – ଲୋକ ସଭା ଓ ରାଜ୍ୟ ସଭା। ଲୋକ ସଭାର ସଞ୍ଚାଳନ ଅଧ୍ୟକ୍ଷ ଓ ରାଜ୍ୟ ସଭାର ସଞ୍ଚାଳନ ଉପ ରାଷ୍ଟ୍ରପତି କରିଥାନ୍ତି। ସେହିପରି କେତକ ରାଜ୍ୟର ବିଧାୟିକା ମଧ୍ୟ ଦୁଇ ଭାଗରେ ବିଭକ୍ତ – ବିଧାନ ସଭା ଓ ବିଧାନ ପରିଷଦ।
ବିଧାୟିକାର ଏକ ପ୍ରମୁଖ ଦାୟିତ୍ୱ ହେଲା ଦେଶବାସୀଙ୍କ ଇଚ୍ଛା ଓ ଆବଶ୍ୟକତାକୁ ସମ୍ମାନ ଦେଇ ଦେଶପାଇଁ ଆଇନ ଗଢିବା । ଏହିକ୍ରମରେ ଭାରତରେ ମହିଳାଙ୍କ ପାଇଁ ଆଇନ ସବୁ ପ୍ରଣୀତ ହୋଇଛି ।
କାର୍ଯ୍ୟପାଳିକା
ଭାରତର ପ୍ରଶାସନିକ ପ୍ରଧାନ ହେଉଛନ୍ତି ରାଷ୍ଟ୍ରପତି । ଦେଶର ସମସ୍ତ ପ୍ରଶାସନିକ କାମ ରାଷ୍ଟ୍ରପତିଙ୍କ ନାମରେ ଚାଲିଥାଏ । ସେ ତାଙ୍କ ଅଧିନସ୍ଥ କର୍ମଚାରୀମାନଙ୍କଦ୍ୱାରା ନିଜ କ୍ଷମତାର ଉପଯୋଗ କରିଥାନ୍ତି। ରାଷ୍ଟ୍ରପତି ବହୁମତ ପ୍ରାପ୍ତ କରିଥିବା ରାଜନୈତିକ ଦଳର ନେତାମାନଙ୍କୁ ସରକାର ଗଠନ କରିବାପାଇଁ ଆମନ୍ତ୍ରଣ ଦେଇଥାନ୍ତି । ଯେତେବେଳେ ଗୋଟିଏ ଦଳକୁ ବହୁମତ ମିଳି ନ ଥାଏ, ସେତେବେଳେ କେତେଗୋଟି ଦଳ ପରସ୍ପର ସହିତ ମିଶି ସରକାର ଗଠନ କରିଥାନ୍ତି । ଏମାନଙ୍କର ନେତାଙ୍କୁ ସେ ପ୍ରଧାନ ମନ୍ତ୍ରୀ ରୂପେ ନିଯୁକ୍ତ କରିଥାନ୍ତି । ପ୍ରଧାନ ମନ୍ତ୍ରୀଙ୍କ ପରାମର୍ଶକ୍ରମେ ରାଷ୍ଟ୍ରପତି ମନ୍ତ୍ରୀମଣ୍ଡଳ ଗଠନ କରିଥାନ୍ତି । thumb|240px|[[ରାଷ୍ଟ୍ରପତି ଭବନ, ଭାରତର ରାଷ୍ଟ୍ରପତିଙ୍କ ନିବାସ]]
ନ୍ୟାୟପାଳିକା
ଭାରତୀୟ ସମ୍ବିଧାନ ନ୍ୟାୟ ପାଳିକାକୁ ପୂର୍ଣ୍ଣ ସ୍ୱତନ୍ତ୍ରତା ଏବଂ ନିଷ୍ପକ୍ଷତା ପ୍ରଦାନ କରିଛି । କେନ୍ଦ୍ର ସ୍ତରରେ ଉଚ୍ଚତମ ନ୍ୟାୟାଳୟ ଓ ରାଜ୍ୟ ସ୍ତରରେ ଉଚ୍ଚ ନ୍ୟାୟାଳୟର ବ୍ୟବସ୍ଥା ରହିଛି । ଉଚ୍ଚତମ ଓ ଉଚ୍ଚ ନ୍ୟାୟାଳୟର ବିଚାର ପତିମାନଙ୍କୁ ରାଷ୍ଟ୍ରପତି ନିଯୁକ୍ତ କରିଥାନ୍ତି ।
ବାହାର ତଥ୍ୟ
ଶ୍ରେଣୀ:ଭାରତ ଶାସନ ଶ୍ରେଣୀ:ଭାରତ ଶ୍ରେଣୀ:ଭାରତ ସରକାର
ଆଇଓଏସ
ଆଇଓଏସ(ଆଇଫୋନ୍ ଓଏସ୍) ଆପଲ କମ୍ପାନିର ଏକ ଉତ୍ପାଦ, ଏକ ମୋବାଇଲ ଅପରେଟିଙ୍ଗ ସିଷ୍ଟମ , ଯାହାକି କେବଳ ଆପଲ ହାର୍ଡୱେୟାର ପାଇ ବିତରଣ କରାଯାଇଥାଏ । ବଜାରରେ ଆଣ୍ଡ୍ରଏଡ ଅପରେଟିଙ୍ଗ ସିଷ୍ଟମ ପରେ ଏହା ପୃଥିବୀରେ ଦ୍ୱିତୀୟରେ ସବୁଠାରୁ ଅଧିକ ବିକ୍ରୟ ହେଉଥିବା ଅପରେଟିଙ୍ଗ ସିଷ୍ଟମ । ଆଣ୍ଡ୍ରଏଡ ଟାବଲେଟ୍ସର ବିକ୍ରୟ ୧୨୭ ପ୍ରତିଶତ ବଢିବା ପରେ ଅଗଷ୍ଟ ୨୦୧୩ରୁ ଆଇପ୍ୟାଡ୍ ଟାବଲେଟ ଦ୍ୱିତୀୟ ସ୍ଥାନରେ ଅଛି ।
ଆଧାର
ଶ୍ରେଣୀ:ଅପରେଟିଂ ସିଷ୍ଟମ
ପଞ୍ଜାବୀ ଚଳଚ୍ଚିତ୍ର (ଭାରତ)
ପ୍ରଥମ ପଞ୍ଜାବୀ ଚଳଚ୍ଚିତ୍ର କାଲକାଟା (ବର୍ତ୍ତମାନ କୋଲକାତା)ରେ ତିଆରି ହୋଇଥିଲା ଓ ତତ୍‌କାଳୀନ ପଞ୍ଜାବର ବ୍ରିଟିଶ ଅଞ୍ଚଳରେ ମୁକ୍ତିଲାଭ କରିଥିଲା । ଲାହୋର ଚଳଚ୍ଚିତ୍ର ଜଗତ ଲଲିଉଡ, (ଲାହୋର' ଓ ହଲିଉଡ'' ଶବ୍ଦ ଦ୍ୱୟର ମିଶ୍ରଣ) ଭାବେ ଜଣାଶୁଣା ।
ରବି ଶଙ୍କର ପଟ୍ଟନାୟକ
ରବି ଶଙ୍କର ପଟ୍ଟନାୟକ, ( ୨୬ ଡିସେମ୍ବର ୧୯୪୮ - ୨୨ ଅପ୍ରେଲ ୨୦୨୧ ) ଜଣେ ଜାତୀୟ ଚଳଚ୍ଚିତ୍ର ପୁରସ୍କାର ପ୍ରାପ୍ତ ଚଳଚ୍ଚିତ୍ର ସମ୍ପାଦକ ଥିଲେ । ସେ ୨୦୧୭ ବର୍ଷ ପାଇଁ ଓଡ଼ିଶାର ସର୍ବୋଚ୍ଚ ଚଳଚ୍ଚିତ୍ର ପୁରସ୍କାର ଜୟଦେବ ପୁରସ୍କାର ମଧ୍ୟ ଲାଭ କରିଛନ୍ତି । ଚଳଚ୍ଚିତ୍ର ସମ୍ପାଦନା କ୍ଷେତ୍ରରେ ନିଜ ଜୀବନବ୍ୟାପୀ ଅବଦାନ ପାଇଁ ସେ ଏହି ପୁରସ୍କାର ପାଇଥିଲେ । ସେ ଓଡ଼ିଶାର ପ୍ରଥମ ଚଳଚ୍ଚିତ୍ର ସମ୍ପାଦକ ।
ରବି ଶଙ୍କର ୧୯୪୮ ମସିହାରେ ପୁରୀ ଜିଲ୍ଲାର ଦତ୍ତପଡ଼ାଠାରେ ଜନ୍ମଗ୍ରହଣ କରିଥିଲେ । ପୁରୀର ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟରୁ ସେ ଉଚ୍ଚଶିକ୍ଷା ସମାପ୍ତ କରିବା ପରେ, ପୁନେର ଭାରତୀୟ ଚଳଚ୍ଚିତ୍ର ଏବଂ ଟେଲିଭିଜନ ସଂସ୍ଥାରୁ ଚଳଚ୍ଚିତ୍ର ସମ୍ପାଦନା ବିଷୟରେ ଶିକ୍ଷା ଲାଭ କରିଥିଲେ । ୨୩ ବର୍ଷ ବୟସରେ ସେ ୨୭ ଡାଉନ୍‌ ଚଳଚ୍ଚିତ୍ରରେ ସମ୍ପାଦନା ପାଇଁ ଜାତୀୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲେ । ୧୯୭୭ ମସିହାର ଚଳଚ୍ଚିତ୍ର ଅଭିମାନ ତାଙ୍କର ପ୍ରଥମ ଓଡ଼ିଆ ଚଳଚ୍ଚିତ୍ର ଥିଲା ।
ବାହାର ଆଧାର
ଶ୍ରେଣୀ:ପୁରୀ ଜିଲ୍ଲାର ଲୋକ ଶ୍ରେଣୀ:୧୯୪୮ ଜନ୍ମ ଶ୍ରେଣୀ:୨୦୨୧ ମୃତ୍ୟୁ ଶ୍ରେଣୀ:ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ
ପଞ୍ଜାବୀ ଚଳଚ୍ଚିତ୍ର (ଭାରତ)
ପ୍ରଥମ ଚଳଚ୍ଚିତ୍ର
ଲାହୋର ଓ ପଞ୍ଜାବରେ ଅଧିକ ପଞ୍ଜାବୀ ଗୋଷ୍ଠୀ ଥିବାରୁ, ଏହି ଅଞ୍ଚଳ ଶୀଘ୍ର ମୁଖ୍ୟ ପଞ୍ଜାବୀ-ଭାଷା ଚଳଚ୍ଚିତ୍ର ବଜାରରେ ପରିଣତ ହୋଇଥିଲା । ଷ୍ଟୁଡ଼ିଓ ଖୋଲାଗଲା ଓ ବମ୍ବେ ଓ କାଲ୍‌କାଟାରୁ ବହୁ ପ୍ରଯୋଜକ, ନିର୍ଦ୍ଦେଶକ ଓ ବିଶେଷଜ୍ଞ ବ୍ୟକ୍ତି ଲାହୋରକୁ ଆସିଥିଲେ । ମୁଖ୍ୟ ନାମଗୁଡ଼ିକ ହେଲା ଶାନ୍ତା ଆପ୍ଟେ, ମୋତିଲାଲ, ଚନ୍ଦ୍ର ମୋହନ, ହୀରାଲାଲ, ନୂର ଜେହାନ, ମୁମତାଜ ଶାନ୍ତି, ୱାଲି, ସୟିଦ ଆତାହୁଲ୍ଲା ଶାହ ହାସମୀ, କ୍ରିଷ୍ଣା କୁମାର, ଓ ଶଙ୍କର ହୁସେନ । ବଲଦେୱ ରାଜ ଚୋପ୍ରା, ଜେ ପରବର୍ତ୍ତୀ ସମୟରେ ନିର୍ଦ୍ଦେଶକ ଭାବେ ପରିଗଣିତ ହେଲେ ଲାହୋରରେ ଏକ ଚଳଚ୍ଚିତ୍ର ଜଗତ ଗଢ଼ିଲେ, ଯେଉଁଠାରେ ସେ ଚଳଚ୍ଚିତ୍ର ପତ୍ରିକା ସିନେ ହେରାଲ୍ଡ ପ୍ରକାଶିତ କରୁଥିଲେ । ପରେ ନିର୍ଦ୍ଦେଶକ ରାମାନନ୍ଦ ସାଗର ମଧ୍ୟ ଇଭିନିଙ୍ଗ ନ୍ଯୁଜ୍ ସହ ଜଡ଼ିତ ଥିଲେ । ସୟିଦ ଆତାହୁଲ୍ଲା ଶାହ ହାସମୀ ଚଳଚ୍ଚିତ୍ର ଖବରକାଗଜ ଆଦାକର ପାଇଁ କାମ କରୁଥିଲେ ।
୧୯୫୦
ଏହି ସମୟରେ ଭାରତୀଯ ପଞ୍ଜାବି ଚଳଚ୍ଚିତ୍ରକୁ ବଞ୍ଚାଇ ରଖିବାକୁ ଚେଷ୍ଟା କରାଯାଉଥିଲା । ଚଳଚ୍ଚିତ୍ର ନିର୍ମାତାମାନେ ପୋଷ୍ଟି, ଦୋ ଲଚିଆନ ଓ ଭାଙ୍ଗରା ଭଳି ଚଳଚ୍ଚିତ୍ର ନିର୍ମାଣ କରିଥିଲେ; ଯାହା କିଛି ସଫଳତା ପାଇଥିଲା, ମାତ୍ର ପଞ୍ଜାବୀ ଚଳଚ୍ଚିତ୍ର ପୁନଃଉତ୍ଥାନରେ ଅସଫଳ ହୋଇଥିଲା । ଚଳଚ୍ଚିତ୍ରର ଗୀତଗୁଡ଼ିକ ମାସ, ବର୍ଷ ଧରି ବେତାର ଯୋଗେ ପ୍ରସାରିତ ହେଲା, ଯାହାଫଳରେ ଚଳଚ୍ଚିତ୍ର ପାଇଁ ଦର୍ଶକ ମିଳିଥିଲେ ।
ବିଭାଜନ ପରେ ହାସ୍ୟକଳାର ଧାରା ଚାଲୁ ରହିଥିଲା । ତା'ମଧ୍ୟରୁ ଏକ ପ୍ରସିଦ୍ଧ ହେଉଛି ମୁଲ୍ଖ ରାଜ ବଖରିଙ୍କର ଭାଙ୍ଗରା (୧୯୫୮), ଯେଉଁଥିରେ ସୁନ୍ଦର ଓ ନିଶୀ ଅଭିନୟ କରୁଥିଲେ । ଏହା ନିର୍ଦ୍ଦେଶକ ମୋହନ ଭକରିଙ୍କଦ୍ୱାରା ପୁଣିଥରେ ୧୯୮୦ ମସିହାରେ ମେହର ମିଟ୍ଟା ଓ ଅପର୍ଣ୍ଣା ଚୌଧୁରୀଙ୍କ ସହ ଜଟ୍ଟୀ ନାମରେ ତିଆରି ହୋଇଥିଲା । ଏହା ବ୍ୟବସାୟିକ ସଫଳତା ମଧ୍ୟ ହାସଲ କରିଥିଲା । ଏହି ଚଳଚ୍ଚିତ୍ରର ସଙ୍ଗିତ ହଂସରାଜ ଭେଲଙ୍କଦ୍ୱାରା ଓ ସ୍ୱର ବର୍ମା ମଲିକଙ୍କଦ୍ୱାରା ଦାନ କରାଯାଇଥିଲା । ଗୀତଗୁଡ଼ିକ ସମସାଦ ଓ ରଫିଙ୍କଦ୍ୱାରା ବୋଲା ଯାଇଥିଲା ।  ବାତି ବଲ୍‌କେ ବନେରେ ଉଟ୍ଟେ ରଖଡି ହାଁ, ରାହ ଭୁଲ ନା ଜାୱେ ଚାନନ ମେରା ଓ ଚିତ୍ତେ ଦାନ୍ଦ ହସନୁନ ନାଇଓଁ ରେହନ୍ଦେ ପ୍ରଭୃତି ଆଶାତୀତ ସଫଳତା ଲାଭ କରିଥିଲା । ଜନି ୱାକର (୧୯୫୭) ମଧ୍ୟ ଏକ ସଫଳତା ଥିଲା ।
୧୯୬୦
ନିର୍ଦ୍ଦେଶକ ପଦ୍ମ ପ୍ରକାଶ ମାହେଶ୍ୱରୀଙ୍କଦ୍ୱାରା ବହୁଳ ଖର୍ଚ୍ଚ ହୋଇଥିବା, ସତଲେଜ ଦେ କାଣ୍ଡେ, ୧୯୬୪ ମସିହାରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରରେ ବଲରାଜ ସାହଣୀ, ନିଶୀ, ୱସ୍ତି ଏବଂ ମିର୍ଜା ମୁଶାରଫ ପ୍ରଭୃତି ଅଭିନୟ କରିଥିଲେ ଓ ସଙ୍ଗୀତ ହଂସରାଜ ଭେଲଙ୍କଦ୍ୱାରା ଦିଆଯାଇଥିଲା । ବଲରାଜ ସାହାଣୀ ଅଭିନୟ କରିଥିବା ଏହା ଏକମାତ୍ର ପଞ୍ଜାବୀ ଚଳଚ୍ଚିତ୍ର । ଏହା ଏକ ବୃହତ୍ତ ସଫଳତା ଥିଲା ଓ ଜାତୀୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲା । ସତଲେଜ ଦେ କାଣ୍ଡେ ସର୍ବଜନ ଦୂରଦର୍ଶନ ଚ୍ୟାନେଲ ଦୂରଦର୍ଶନ ଯୋଗେ ଭାରତାରେ ପ୍ରସାରିତ ହୋଇଥିଲା ।
୧୯୬୯ରେ ଧାର୍ମିକ ଚଳଚ୍ଚିତ୍ର ନାଙ୍କ ନାମ ଜାହାଜ ହେ ମୁକ୍ତିଲାଭ କରିଥିଲା ଓ ଏଥିରେ ପୃଥ୍ୱୀରାଜ କପୁର, ଆଇ ଏସ୍ ଜୋହର, ଭିମ୍ମୀ, ସୋମ ଦତ୍ତ, ନିଶୀ, ସୁରେସ ଓ ଡେଭିଡ ଆବ୍ରାହମ ପ୍ରମୁଖ ଅଭିନୟ କରିଥିଲେ । ଏହି ଚଳଚ୍ଚିତ୍ରତି ଭାରତର ସ୍ୱାଧୀନତା ପରବର୍ତ୍ତୀ ସମୟର ପ୍ରଥମ ବୃହତ୍ତ ସଫଳତା । ଏହାର ଦେସ ଓ ବିଦେଶରେ ପଞ୍ଜାବୀ ଶିଖ ଉପରେ ଗଭୀର ଧାର୍ମିକ ପ୍ରଭାବ ପଡ଼ିଥିଲା । ଯାହାଫଳରେ ଭାରତରେ ପଞ୍ଜାବୀ ଚଳଚ୍ଚିତ୍ରର ପୁନଃଉତ୍ଥାନ ହୋଇଥିଲା । ଚଲଚ୍ଚିତ୍ର ଟିକେଟ କିନିବା ପାଇଁ ଲୋକମାନେ କିଲୋମିଟର ଧରି ଲମ୍ବା ଲାଇନରେ ଛିଡା ହେଉଥିଲେ ।
୧୯୭୦
ନାନକ ନାମ ଜାହାଜ ହେର ସଫଳତା ପରେ ବହୁତ ସଂଖ୍ୟାରେ ଚଲଚ୍ଚିତ୍ର ମୁକ୍ତିଲାଭ କଲା । ପଞ୍ଜାବୀ ବଂଶଜ ହିନ୍ଦୀ ଅଭିନେତାମାନେ ପଞ୍ଜାବୀ ଚଳଚ୍ଚିତ୍ରରେ ଅଭିନୟ କରିବା ପାଇଁ ଆଗ୍ରହୀ ହେଲେ । କଙ୍କଣ ଦେ ଓହଲେ(ଧର୍ମେନ୍ଦ୍ର, [[ଆଶା ପାରେଖ ଓ ରବୀନ୍ଦ୍ର କପୁର) ଏବଂ ନାନକ ଦଃଖିୟା ସବ ସଂସାର (ଦାରା ସିଂହ, ବଲରାଜ ସାହାଣୀ, ରାମ ମୋହନ, ଆଶା ସଚଦେବ), ୧୯୭୦ ମସିହାରେ ମୁକକ୍୍ତିଲାଭ କରିଥିଲା । ୧୯୭୧ ମସିହାରେ କୌଣସି ବିଶେଷ ମୁକ୍ତିଲାଭ ହୋଇ ନ ଥିଲା । ୧୯୭୨ରେ ମେଲେ ମିତରନ୍ ଦେରେ ଦାରା ସିଂହ, ପୃଥ୍ୱୀରାଜ କପୁରଙ୍କ ସହ ମିଶି ଅଭିନୟ କରିଥିଲେ । ୧୯୭୪ ମସିହାରେ ସୁନୀଲ ଦତ୍ତ, ରାଧା ସାଲୁଜା ଓ ରଣଜିତ ଅଭିନୀତ ଧାର୍ମିକ ଚଳଚ୍ଚିତ୍ର ମନ ଜିତେ ଜଗ ଜିତ ମୁକ୍ତିଲାଭ କରିଥିଲା । ୧୯୭୪ ମସିହାରେ, ଦୋ ଶେର (ଧର୍ମେନ୍ଦ୍ର ଓ ରାଜେନ୍ଦ୍ର କୁମାର), ଭଗତ ଧନା ଜାଠ (ଦାରା ସିଂହ ଓ ଫିରୋଜ ଖାନ), ସଚ୍ଚା ମେରା ରୂପ ହେ (ମନମୋହନ କ୍ରିଷ୍ଣନ) ଏବଂ ଦୁଃଖ ଭଞ୍ଜନ ତେରା ନାମ (ଶମିନ୍ଦର ସିଂହ ଓ ରାଧା ସାଲୁଜା) ମୁକ୍ତିଲାଭ କରିଥିଲା । ଐତିହାସିକ ଧାର୍ମିକ ତଥ୍ୟ ଓ ବଲିଉଡ ଅଭିନେତା ସୁନୀଲ ଦତ୍ତ, ରାଜେନ୍ଦ୍ର କୁମାର]], ଧର୍ମେନ୍ଦ୍ର, ଜନି ୱାକର, ରଣଜିତ ଓ ଦାରା ସିଂହଙ୍କ ଅଭିନୟ ପାଇଁ ଦୁଃଖ ଭଞ୍ଜନ ତେରା ନାମ'' ସଫଳତା ପାଇଥିଲା ।
୧୯୮୦
ଛାନ ପରଦେଶୀ, ପ୍ରଥମ ପଞ୍ଜାବୀ ଚଳଚ୍ଚିତ୍ର ଭାବେ ଜାତୀୟ ପୁରସ୍କାର ପାଇଥିଲା, ଯାହା ୧୯୮୦ ମସିହାରେ ମୁକ୍ତିଲାଭ କରିଥିଲା ଏବଂ ସେହି ବର୍ଷର ବଡ଼ ସଫଳତା ଥିଲା । ଏଥିର ଏରାଜ ବବର, ରାମା ଭିଜ, ଅମରିଶ ପୁରୀ, ଓମ ପୁରୀ ଓ କୁଳଭୂଷଣ ଖରବନ୍ଦା ପ୍ରମୁଖ ଏଥିରେ ଅଭିନୟ କରିଥିଲେ । ଫୌଜୀ ଚାଚାରେ ଅଗ୍ରଣୀ ହିନ୍ଦୀ ଅଭିନେତା ସଞ୍ଜୀବ କୁମାର ମୁଖ୍ୟ ଭୂମିକାରେ ଅଭିନୟ କରିଥିଲେ । ମୁଲ୍‌କ ରାଜ ବକ୍ତିଆରଙ୍କ ୧୯୫୮ ଚଳଚ୍ଚିତ୍ର ଭାଙ୍ଗରାର ପୁନଃନିର୍ମାଣ ୧୯୮୦ ମସିହାରେ ନିର୍ଦ୍ଦେଶକ ମୋହନ ବକରୀଙ୍କଦ୍ୱାରା ହୋଇଥିଲା । ଏହି ଚଳଚ୍ଚିତ୍ରର ନାମ ଜାଟ୍ଟି ଥିଲା, ଓ ଏଥିରେ ସୁନ୍ଦର, ନିଶୀ, ମେହେର ମିତ୍ତଲ ଓ ଅପର୍ଣ୍ଣା ଚୌଧୁରୀ ପ୍ରମୁଖ ଅଭିନୟ କରିଥିଲେ । ପୂର୍ବ ଭଳି ଏହା ମଧ୍ୟ ସଫଳତା ଲାଭ କରିଥିଲା ।
୧୯୮୦ରେ କେବଳ ଗୋଟିଏ ସଫଳତା ବଲବୀରୋ ଭାବୀ ଥିଲା । ଏହି ଚଳଚ୍ଚିତ୍ରରେ ବୀରେନ୍ଦ୍ର ମୁଖ୍ୟ ଭୂମିକାରେ ଥିଲେ । ୧୯୮୫ର ଦୁଇଟି ମୁଖ୍ୟ ମୁକ୍ତିଲାଭ ହେଉଛି ଉଚ୍ଚ ଦର ବାବେ ନାନକ ଦା ଓ ସରପଞ୍ଚ । ପ୍ରଥମଟି ଏକ ଧାର୍ମିକ ଚଳଚ୍ଚିତ୍ର ଥିଲା । ଏହି ଚଳଚ୍ଚିତ୍ର ପାଇଁ ଗୁରୁଦାସ ମନ ଜଣସ ବିଖ୍ୟାତ ଅଭିନେତା ଭାବେ ପରିଗଣିତ ହେଲେ । ସରପଞ୍ଚରେ ବୀରେନ୍ଦ୍ର ଅଭିନୟ କରିଥିଲେ । ୧୯୮୩ରେ ବହୁ ଚଳଚ୍ଚିତ୍ର ମୁକ୍ତିଲାଭ କରିଥିଲା । ଏଥିମଧ୍ୟରୁ ପୁତ୍ତ ଜତାନ ଦେ ସର୍ବବୃହତ ବ୍ୟବସାୟିକ ସଫଳତା ଥିଲା । ୧୯୮୪ ମ,ସିହାରେ ବୀରେନ୍ଦ୍ରଙ୍କର ଆଉ ଏକ ଚଳଚ୍ଚିତ୍ର ୟାରୀ ଜାଠ ଦି ମଧ୍ୟ ସଫଳ ହୋଇଥିଲା । ଏହା ପ୍ରଥମ ପଞ୍ଜାବୀ ଚଳଚ୍ଚିତ୍ର ଥିଲା, ଯାହାର ଅଧରୁ ଅଧିକ ଦୃଶ୍ୟ ବ୍ରିଟେନରେ ଉତ୍ତୋଳନ କରାଯାଇଥିଲା । ମାମଲା ଗଡବଡ଼ ହେ'', ଅଭିନେତା ଗୁରୁଦାସଙ୍କ ପାଇଁ ଆଉ ଏକ ସଫଳତା ଥିଲା । ଚଳଚ୍ଚିତ୍ରର ଗୀତଗୁଡ଼ିକ ବହୁତ ପ୍ରଶଂସା ପାଇଥିଲା ।
୧୯୮୫ର ଦୁଇଟି ସଫଳ ଚଳଚ୍ଚିତ୍ର ହେଉଛି ମହମ୍ମଦ ସାଦିକ୍‌ଙ୍କ ଗୁଡ୍ଡୋ ଓ ବୀରେନ୍ଦ୍ରଙ୍କ ବୈରୀ । ଲଙ୍ଗ ଦା ଲିସକାରା ୧୯୮୬ର ପ୍ରମୁଖ ସଫଳତା ଥିଲା । ଏଥିରେ ରାଜ ବବର, ଗୁରୁଦାସ ମାନ, ଓମ ପୁରୀ, ନୀନା ଦେଓଲ ପ୍ରମୁଖ ଅଭିନୟ କରିଥିଲେ । ୧୯୮୭ରେ ବୀରେନ୍ଦ୍ର ପଟୋଲା ଓ ଜୋର ଜାଠ ଦାରେ ଅଭିନୟ କରିଥିଲେ । ଜାଠ ତେ ଜମିନର ନିର୍ମାଣ ବେଲେ ବୀରେନ୍ଦ୍ରଙ୍କୁ ଗୁଳି କରି ହତ୍ୟା ପଞ୍ଜାବକୁ ହଲାଇ ଦେଇଥିଲା । ଏହି ମୃତ୍ୟୁ ସହ ଅଭିନେତା ଗୁଗୁ ଗିଲ ଓ ଯୋଗରାଜ ସିଂହଙ୍କ ପାଇଁ ମୁଖ୍ୟ ଭୂମିକାରେ ଅଭିନୟ ପାଇଁ ସୁଯୋଗ ଆଣିଥିଲା ।
୧୯୮୮ରେ କିଛି ମୁଖ୍ୟ ଚଳଚ୍ଚିତ୍ର ମୁକ୍ତିଲାଭ କରି ନ ଥିଲା । ୧୯୮୯ରେ ପ୍ରସିଦ୍ଧ ମାରହି ଦା ଦୀଭା ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରରେ ରାଜ ବବର, ପଙ୍କଜ କପୁର, କନୱଲଜିତ ସିଂହ, ପରିକ୍ଷିତ ସାହାଣୀ, ଓ ଦୀପ୍ତୀ ନାଭାଲ ପ୍ରମୁଖ ଅଭିନୟ କରିଥିଲେ ।
୧୯୯୦
୧୯୯୦ ମସିହାରେ ଗୁଗୁ ଗିଲ, ଯୋଗରାଜ ସିଂହ, ଗୁରଦାସ ମାନ, ଧର୍ମେନ୍ଦ୍ର, ରାଜ ବବର ଓ ପ୍ରୀତି ସାପ୍ରୁ ଅଭିନୀତ କୁରବାନୀ ଜାଠ ଦୀ ମୁକ୍ତିଲାଭ କରିଥିଲା ।ଏହି ଚଳଚ୍ଚିତ୍ରଟି ନିଜେ ପ୍ରୀତି ସାପ୍ରୁ ନିର୍ଦ୍ଦେଶନା ଦେଇଥିଲେ ଏବଂ ଏହା ମଧ୍ୟ ସଫଳତା ଲାଭ କରିଥିଲା । ଦ୍ୱିତୀୟ ମୁଖ୍ୟ ଚଳଚ୍ଚିତ୍ର ଥିଲା ବୀରେନ୍ଦ୍ରଙ୍କ ଅଭିନୀତ ଶେଷ ଚଳଚ୍ଚିତ୍ର ଦୁଷମନ ଦି ଆଗ । ଏଥିରେ ମଧକ୍୍ୟ ଗୁରଦାସ ମାନ ଓ ପ୍ରୀତି ସାପ୍ରୁ ଅଭିନୟ କରିଥିଲେ । ୧୯୯୧ରେ ମୁଖ୍ୟ ଚଳଚ୍ଚିତ୍ର ଥିଲା ଦଲଜିତ କୌର ଓ ଗୁଗୁ ଗିଲ ଅଭିନିତ ଆଁଖ ଜତନ ଦି । ଏହା ପ୍ରଥମ ଚଳଚ୍ଚିତ୍ର ଥିଲା, ଯେଉଁଥିରେ ଦର୍ଶକମାନେ ପୂର୍ବତନ ଖଳନାୟକ ଗୁଗୁ ଗିଲଙ୍କୁ ନାୟକ ଭାବେ ଗ୍ରହଣ କଲେ । ଏହା ପରେ ଜୋର ଜାଠ ଦା ମୁକ୍ତିଲାଭ କରିଥିଲା, ଯାହା ତାର ବଜେଟ ଉଠେଇବାରେ ସକ୍ଷମ ହୋଇଥିଲା । ବଦଲା ଜଟ୍ଟି ଦା ଏହି ବର୍ଷର ସଫଳ ଚଳଚ୍ଚିତ୍ର ଥିଲା । ଏଥିରେ ଗୁଗୁ ଗିଲ, ଅମନ ନୁରି ପ୍ରମୁଖ ଅଭିନ୍ୟ କରିଥିଲେ । ଉଡ଼ିକନ ସୌନ ଦିଆନ ସମାଲୋଚନା ମୂଳକ ଭାବେ ସଫଳ ହୋଇଥିଲେ ମଧ୍ୟ ବ୍ୟବସାୟିକ ଭାବେ ବିଫଳ ହୋଇଥିଲା । ଅନ୍ୟତମ ଚଳଚ୍ଚିତ୍ର ସୌନ ମେନୁ ପଞ୍ଜାବୀ ଦିରେ ସତୀଶ କୌଲ, ରାମା ଭିଜ, ମେହେର ମିତ୍ତଲ, ପାଲ ରାନ୍ଧୱା ପ୍ରମୁଖ ଅଭିନ୍ୟ କରିଥିଲେ । ଏହା ସୁଖଦେବ ଆହୁଲୱାଲିଆଙ୍କଦ୍ୱାରା ନିର୍ଦ୍ଦେଶିତ ହୋଇଥିଲା ଓ ସୁରିନ୍ଦର କୋହଲି ସଙ୍ଗୀତ ଦାନ କରିଥିଲେ ।
୧୯୯୧ରେ ଦୀପ ଧିଲୋଂ ଓ ସୁନୀତା ଧୀର ଅଭିନୀତ ବୈଶାଖୀ ସମାଲୋଚକଙ୍କ ଦୃଷ୍ଟି ଆକର୍ଷଣ କରିଥିବା ବେଳେ ବ୍ୟବସାୟିକ ଭାବେ ସଫଳ ହୋଇ ନ ଥିଲା । ସେହି ବର୍ଷ ଜାଠ ଜିଓନା ମୋର ସଫଳ ରହିଥିବା ବେଳେ, ଗୁଗୁ ଗିଲ ସର୍ବଶ୍ରେଷ୍ଠ ଅଭିନେତା ଭାବେ ପରିଗଣିତ ହେଲେ । ଯୋଗରାଜ ସିଂହଙ୍କ ଜଗ୍ଗା ଡାକୁ, ମଧ୍ୟମ ଧରଣର ବ୍ୟବସାଯ କରିଥିଲା । ଗୁଗୁ ଗିଲ ଓ ଅମର ନୂରିଙ୍କ ଅଭିନୀତ ଦିଲ ଦା ମାମଲା ବିଫଳ ହୋଇଥିଲା ।
୧୯୯୩ରେ ଜାଠ ସଚ୍ଚା ସିଂହ ସୁରମା (ଯୋଗରାଜ ସିଂହ ଓ ନୀନା ସିଦ୍ଧୁ), ମିର୍ଜା ସାହିବାନ (ଗୁଗୁ ଗିଲ), ଲାଲକାରା ଜାଠ ଦା ଓ ଶାଲୀ ଆଧି ଘରୱାଲି ପ୍ରଭୃତି ମୁକ୍ତିଲାଭ କରିଥିଲା । ଏଗୁଡ଼ିକ ମଧ୍ୟମ ଭାବେ ସଫଳ ରହିଥିଲେ । ମାଲକିତ ସିଂହ, ହଂସରାଜ ହଂସ, ପ୍ରୀତି ସାପ୍ରୁ ଓ ଯୋଗରାଜ ସିଂହଙ୍କ ଅଭିନୀତ ପ୍ରୀତି ସାପ୍ରୁଙ୍କ ମେହେନ୍ଦୀ ସାଗନାନ ଦି ଅର୍ଥ ହରାଇଥିଲା । ଯୋଗରାଜ ସିଂହଙ୍କ ଅଭିନୀତ କୁଡି କାନାଡା ଦି ମଧ୍ୟ ବିଫଳ ହୋଇଥିଲା ।
ଗୁରଦାସ ମାନ, ଯୋଗରାଜ ସିଂହଙ୍କ ଅଭିନୀତ କାଚେହରୀ (୧୯୯୪) ଚଳଚ୍ଚିତ୍ର ସଫଳ ହେବା ସହ ଜାତୀୟ ପୁରସ୍କାର ମଧ୍ୟ ପାଇଥିଲା । ନୂତନ ଅଭିନେତା ବିଶାଲ ସିଂହ ଅଭିନୀତ ତବାହି ବର୍ଷର ସର୍ବଶ୍ରେଷ୍ଠ ଚଳଚ୍ଚିତ୍ର ଥିଲା । ଗୁଗୁ ଗିଲଙ୍କ ବାଇରି ମଧ୍ୟ ସଫଳ ରହିଥିଲା । ମାତ୍ର ଖଳନାୟକ ଭାବେ ଯୋଗରାଜଙ୍କ ଜିଗର ଜାଠ ଦା ବିଫଳ ହୋଇଥିଲା ।
୧୯୯୬ରେ ପଞ୍ଜାବୀ ଚଳଚ୍ଚିତ୍ରର ଅବନତି ଘଟିଲା । କେବଳ ବିଶାଲ ସିଂହ ଅଭିନୀତ ସୁଖ ସଫଳ ରହିଥିଲା । ଦେଶୋ, ପରଦେଶୋ (ଉପାସନା ସିଂହ, ଗୁରକୀର୍ତ୍ତନ, ଓ ଶିବିନ୍ଦର ମହଲ), ବିଛୋଡା, ଗୱାହି ଜାଠ ଦି, ଜୋରାୱର ପ୍ରଭୃତି ବିଫଳ ହୋଇଥିଲା ।ଦାରା ସିଂହଙ୍କ ବିନ୍ଦୁ ଓ ଫରହାଙ୍କ ରବ ଦିୟାଁ ରଖନା ମଧ୍ୟ ବିଫଳ ହୋଇଥିଲା । ୧୯୯୭ର ଚଳଚ୍ଚିତ୍ର (ମେଲା, ଟ୍ରକ ଡ୍ରାଇଭର, ସର୍ଦ୍ଦାରୀ, ପ୍ରୀତନ ଦେ ପେହରେଦାର ଓ ପଛତାୱା) ବିଫଳ ଥିଲା । ଗୁଗୁ ଗିଲଙ୍କ ଚଳଚ୍ଚିତ୍ର ମଧ୍ୟ ସଫଳ ନ ଥିଲା । ଟ୍ରେନ ଟୁ ପାକିସ୍ତାନ ହିନ୍ଦୀ ଓ ପଞ୍ଜାବୀ ଭାଷାର ମିଶ୍ରଣ ଥିଲା ଓ ପରେ ଚଲଚ୍ଚିତ୍ର ଉତ୍ସବ ପାଇଁ ଏହାକୁ ପଞ୍ଜାବୀ ଭାଷାକୁ ଅନୁବାଦ କରାଯାଇଥିଲା । ଚଳଚ୍ଚିତ୍ର ମେ ମା ପଞ୍ଜାବ ଦି ଦୂରଦର୍ଶନରେ କ୍ରମାଗତ ଭାବେ ପଦର୍ଶନ ହେଲା । ଏହି ବର୍ଷ ଜସପାଲ ଭଟ୍ଟୀଙ୍କ ମହଉଲ ଠିକ ହେ ସହ ସଫଳ ଭାବେ ଶେଷ ହୋଇଥିଲା । ଜାଠ ଜିଓଁ ମୋରା (୧୯୯୧) ଓ ବଦଲା ଜାତି ଦା'' (୧୯୯୨) ପରେ ଏହା ପ୍ରଥମ ବଡ଼ ସଫଳତା ଥିଲା ।
ପଞ୍ଜାବୀ ଚଳଚ୍ଚିତ୍ର ୧୯୯୯ରେ ସଫଳତା ପାଇଥିଲା । ମହଉଲ ଠିକ ହେ, ସାହୀଦ-ଇ-ମହବତ ବୁଟା ସିଂହ (ଗୁରଦାସ ମାନ ଓ ଦିବ୍ୟା ଦତ୍ତ) ବ୍ୟବସାୟିକ ସଫଳ ଥିଲା । ମୁକ୍କଦର, ତେରା ମେରା ପ୍ୟାର, ନଦୀୟୋ ବିଛଡେ ନୀର, ଦୂର ନହି ନଙ୍କାନା, ଓ ଇସ୍କ ଞ୍ଚାବେ ଗଲି ଗଲି (ରଣଦୀପ ବୀରେନ୍ଦର, ମଞ୍ଜିତ କୁଲାର, ଦୀପକ ସରଫ, ନୀରୁ ସିଂହ, ଓ ସୁରିନ୍ଦର ଶର୍ମା) ସମସ୍ତେ ବିଫଳ ହୋଇଥିଲେ । ରାଜନୀତି, ଯାହା ହିନ୍ଦୀରେ ମଧ୍ୟ ହୋଇଥିଲା ତାହା ମଧ୍ୟ ବିଫଳ ହୋଇଥିଲା । ରାଜ ବବରଙ୍କ ଶହୀଦ ଉଦ୍ଦାମ ସିଂହ ବର୍ଷ ଶେଷ ବେଳକୁ ଭାଲ କରିଥିଲା । ସେହି ବର୍ଷ ଶାହୀଦ ଇ ମହବତ ଓ ଶହୀଦ ଉଦ୍ଦାମ ସିଂହ'' ଦୁଇଟି ସଫଳ କ୍ଚଳଚ୍ଚିତ୍ର ଥିଲା ।
୨୦୦୦
୨୦୦୦ରେ କେବଳ ଏକମାତ୍ର ମୁକ୍ତିଲାଭ ଥିଲା, ଦର୍ଦ ପରଦେସାନ ଦେ, ଯେଉଁଥିରେ ଅବିନାଶ ୱାଧାୱନ, ଉପାସନା ସିଂହ, ପରମବୀର ଓ ଦୀପଶିଖା ଅଭିନୟ କରିଥିଲେ । ମାତ୍ର ଏହା ପଞ୍ଜାବରେ ଭଲ ବ୍ୟବସାୟ କରିନଥିଲା ଅଥଚ ବିଦେଶରେ ଭଲ କରିଥିଲା । ୨୦୦୧ରେ ସିକନ୍ଦର ଓ ଜାଗିରା ମୁକ୍ତିଲାଭ କରିଥିଲା । ଅବିନାଶ ୱାଧ୍ୱନ ଓ ଆଯେଶା ଝୁଲକା ଖାଲସା ମେରା ରୂପ ହେ ଖାସରେ ଅଭିନୟ କରିଥିଲେ, ଯାହା ବିଦେଶରେ ମୁକ୍ତିଲାଭ କରିଥିଲା, ମାତ୍ର ପଞ୍ଜାବରେ ନୁହେଁ ।
୨୦୦୨ରେ ଜି ଆୟା ନୁ ମୁକ୍ତିଲାଭ କରିଥିଲା, ଯେଉଁଥିରେ ଗାୟକ ତଥା ଅଭିନେତା ହରଭଜନ ମାନ ଅଭିନୟ କରିଥିଲେ । ଏହା ମନମୋହନ ସିଂହଙ୍କଦ୍ୱାରା ନିର୍ଦ୍ଦେଶିତ ହୋଇଥିଲା । ଏହା ପଞ୍ଜଉଡ ପାଇଁ ଏକ ବଡ଼ ବଜେଟ ଚଳଚ୍ଚିତ୍ର ଥିଲା, ପ୍ରାୟ ୨୦-୨୫ ନିୟୁତ । ଏହା ଖୁବ୍ ସଫଳତା ଲାଭ କରିଥିଲା । ଏହା ପଞ୍ଜାବ ଚଳଚ୍ଚିତ୍ର ଜଗତ ପାଇଁ ଏକ ନିର୍ଣ୍ଣାୟକ ମୋଡ ନେଇଥିଲା ।
ବଦଲା ୨୦୦୩ରେ ମୁକ୍ତିଲାଭ କରିଥିଲା । ଆଶା ନୁ ମାନ ୱାତନା ଦା ୨୦୦୪ରେ ମୁକ୍ତିଲାଭ କରିଥିଲା । ଏହା ପୁନର୍ବାର ଅଭିନେତା ହରଭଜନ ଓ ନିର୍ଦ୍ଦେଶକ ମନମୋହନଙ୍କ ଯୋଡି ଥିଲା ।
ଜିଜା ଜି, ଦେଶ ହୋ ୟା ପରଦେଶ, ମେ ତୁ ଏସି ତୁସି, ୟାରାନ ନାଲ ବାହାରାନ, ଓ ନାଲାୟକ ୨୦୦୫ ମସିହାରେ ମୁକ୍ତିଲାଭ କରିଥିଲା । ଦିଲ୍ ଅପ୍‌ନା ପଞ୍ଜାବୀ (ଅଭିନେତା- ହରଭଜନ ଓ ନିର୍ଦ୍ଦେଶକ- ମନମୋହନ), ଏକ ଜିନ୍ଦ ଏକ ଜାନ୍ ( ପ୍ରଭଲିନ ସିନ୍ଧୁଙ୍କ ପ୍ରଥମ ଚଳଚ୍ଚିତ୍ର), ମନ୍ନତ (ଗୁରବୀର ସିଂହ ଗ୍ରେୱାଲଙ୍କଦ୍ୱାରା ଲିଖିତ ଓ ନିର୍ଦ୍ଦେଶିତ, ଜିମ୍ମି ଶେରଗିଲ ଓ ନବାଗତ କୁଲରାଜ ରାନ୍ଧୱାଙ୍କ ଅଭିନୀତ) ଓ ୱାରିସ ଶାହ: ଇସ୍କ ଦା ୱାରିସ୍ ୨୦୦୬ ମସିହାରେ ମୁକ୍ତିଲାଭ କରିଥିଲା । ୨୦୦୬ ମସିହାରେ ଆମେରିକା ଉପରେ ପର୍ଯ୍ୟବସିତ ଚଳଚ୍ଚିତ୍ର କମ୍ବଦି କଜାଇ ମୁକ୍ତିଲାଭ କରିଥିଲା । ରୁସ୍ତମ ଏ ହିନ୍ଦ ଓ ମିଟ୍ଟି ୱଜନ ମାରଦି (ହରଭଜନ ଅଭିନୀତ ଓ ମନମୋହନ ନିର୍ଦ୍ଦେଶିତ) ପ୍ରଭୃତି ୨୦୦୭ ମସିହାରେ ମୁକ୍ତିଲାଭ କରିଥିଲା ।
୨୦୦୮ରେ ଆଖିଦୃଶିଆ ଚଳଚ୍ଚିତ୍ର ମୁକ୍ତିଲାଭ କରିଥିଲା, ଯଥା: ହସର: ଏ ଲଭ ଷ୍ଟୋରୀ (ହୁରଲିନ ଚୋପ୍ରାଙ୍କ ପ୍ରଥମ ଚଳଚ୍ଚିତ୍ର), ୟାରିୟାଁ, ମେରା ପିନ୍ଦ, ଲାଖ ପରଦେଶୀ ହୋୟେ, ହେଭେନ୍ ଅନ୍ ଅର୍ଥ୍ ଓ ସତ୍ ଶ୍ରୀ ଅକାଲ୍ । ୨୦୦୯ରେ ଜାଗ୍ ଜିଓଦେୟେ ଦେହ ମେଲେ ସଫଳତା ଲାଭ କରିଥିଲା ଓ ଜିମ୍ମି ଶେରଗିଲ ଓ କୁଲରାଜ ରାନ୍ଧ୍ୱାଙ୍କ ଅଭିନୀତ ତେରା ମେରା କି ରିସ୍ତା ଏକ ବୃହତ୍ ସଫଳତା ଥିଲା । ମାତ୍ର ସବୁଠାରୁ ସଫଳ ଥିଲା ଜିମ୍ମି ଶେରଗିଲ ଓ ଗୁରପ୍ରିତ ଘୁଗ୍ଗିଙ୍କ ଅଭିନୀତ ମୁଣ୍ଡେ ୟୁ କେ ଦେ ।
ମୁଣ୍ଡେ ୟୁ କେ ଦେ ଦିଲ ଅପନା ପଞ୍ଜାବୀର ରେକର୍ଡ ଭାଙ୍ଗିଥିଲା, ଯାହା ମନମୋହନ ସିଂହଙ୍କଦ୍ୱାରା ନିର୍ଦ୍ଦେଶିତ ଥିଲା ଏବଂ ପଞ୍ଜାବୀ ଚଳଚ୍ଚିତ୍ର ଜଗତାରେ ସର୍ବବୃହତ ଆୟକାରୀ ଚଳଚ୍ଚିତ୍ର ଥିଲା ।
୯୫୧
୯୫୧ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ପଞ୍ଜାବୀ ଚଳଚ୍ଚିତ୍ର (ଭାରତ)
୨୦୦୦
ମେହେନ୍ଦୀ ୱାଲେ ହାତ୍ (୨୦୦୬), ଯାହା ହରିନ୍ଦର ଗିଲଙ୍କଦ୍ୱାରା ଲିଖିତ ଓ ନିର୍ଦ୍ଦେଶିତ ହୋଇଥିଲା ଓ ନୂଆ ଆଭିନେତା ଗୋଲ୍ଡି ସୋମାଲ୍, ଗେଭି ଚହଲ୍, ଓ ପ୍ରବଲିନଙ୍କଦ୍ୱାରା ଅଭିନୀତ ହୋଇଥିଲା; ପୂର୍ବ ପଞ୍ଜାବ ଅଞ୍ଚଳରେ ଏକ ବୃହତ୍ ସଫଳତା ଥିଲା ।
୯୫୧
ଆଧାର
ଶ୍ରେଣୀ:୯୫୧ ଶ୍ରେଣୀ:ବଟ ତିଆରି ବର୍ଷ ଲେଖା
ପଞ୍ଜାବୀ ଚଳଚ୍ଚିତ୍ର (ଭାରତ)
୨୦୧୦
୨୦୧୦ରେ ୧୬ଟି ଚଲଚ୍ଚିତ୍ର ମୁକ୍ତିଲାଭ କରିଥିଲା । ଜିମ୍ମି ଶେରଗିଲ୍ ଓ ଗିପ୍ପି ଗ୍ରେୱାଲଙ୍କ ଅଭିନୀତ ମେଲ୍ କରାଦେ ରବ୍‌ବା ପରେ ସମସ୍ତ ରେକର୍ଡ ଭଙ୍ଗିଥିଲା ଓ ୧୧୦ ନିୟୁତ ରୋଜଗାର କରିଥିଲା ଏବଂ ସର୍ବବୃହତ ଆୟକାରୀ ଚଳଚ୍ଚିତ୍ରରେ ପରିଣତ ହୋଇଥିଲା । ଅପ୍ରେଲରେ ବାବୁ ମାନଙ୍କ ଏକମ- ସନ୍ ଅଫ୍ ଦି ସଏଲ୍ ମୁକ୍ତିଲାଭ କରିଥିଲା ଓ ସଫଳ ମଧ୍ୟ ହୋଇଥିଲା । ଏହା ବ୍ରିଟିଶ-ପଞ୍ଜାବୀ ଅଭିନେତ୍ରୀ ମାଣ୍ଡି ତଖାରଙ୍କୁ ଚଳଚ୍ଚିତ୍ର ଜଗତକୁ ଆଣିଥିଲା । ହରିନ୍ଦର ଗିଲଙ୍କଦ୍ୱାରା ଲିଖିତ ଜୱାନୀ ଜିନ୍ଦାବାଦ୍, ଯେଉଁଥିରେ ପ୍ରସିଦ୍ଧ ପଞ୍ଜାବୀ ଗାୟକ ରାଜ ବରାର, ପୂଜା କନ‌ୱାଲ, ଗୁଗ୍ଗୁ ଗିଲ ଓ ଗୁର କିର୍ତ୍ତନ ଅଭିନୟ କରିଥିଲେ, ୨୦୧୦ ମସିହାରେ ମୁକ୍ତିଲାଭ କରିଥିଲା । ଏହା କାନ୍ନାଡାରେ ବଡ଼ ଧରଣର ସଫଳତା ଲାଭ କରିଥିଲା । ହରିନ୍ଦର ସିଂହଙ୍କଦ୍ୱାରା ଲିଖିତ ଓ ନିର୍ଦ୍ଦେଶିତ; ଓ ମିସ୍ ପୂଜା ଓ ଗୋଲ୍ଡି ସୋମାଲଙ୍କ ଅଭିନୀତ ଚନ୍ନା ସଚ୍ଚି ମୁଛି ୨୦୧୦ରେ ମୁକ୍ତିଲାଭ କରିଥିଲା ।୨୦୧୦ରେ ମଧ୍ୟ ଗୁରଦାସ ମାନ, ଜୁହି ଚାୱଲା ଓ ଦିବ୍ୟା ଦତ୍ତାଙ୍କ ଅଭିନୀତ ସୂକ୍ଷ୍ମଣୀ (ହୋପ୍ ଅଫ୍ ଲାଇଫ୍) ମୁକ୍ତିଲାଭ କରିଥିଲା ।
୨୦୧୧
ବର୍ଷ ଶେଷ ବେଳକୁ ସିମର୍‌ଜିତ୍ ସିଂହ ନିର୍ଦ୍ଦେଶିତ ଓ ଗୁରଦାସ୍ ମାନ୍ ଅଭିନୀତ ଛାକ ଜୱାନ୍ ମୁକ୍ତିଲାଭ କରିଥିଲା ।
ଫେବୃଆରୀ ୨୦୧୧ରେ ପିଟିସି ପଞ୍ଜାବୀ ଚ୍ୟାନେଲଦ୍ୱାରା ଅନୁଷ୍ଠିତ ପ୍ରଥମ ପିଟିସି ପଞ୍ଜାବୀ ଚଳଚ୍ଚିତ୍ର ପୁରସ୍କାର ପଞ୍ଚକୁଲାଠାରେ ଦିଆଯାଇଥିଲା । ଏହା ଚଳଚ୍ଚିତ୍ର ଜଗତକୁ ଏକ ଆଖିଦୃଶିଆ ପ୍ରୋତ୍ସାହନ ଦେଇଥିଲା ଓ ଏଥିରେ ଓମ୍ ପୁରୀ, ପ୍ରେମ୍ ଚୋପ୍ରା, ଗୁରଦାସ୍ ମାନ, ଗୁଡ୍ଡୁ ଧାନୋଆ, ପ୍ରୀତି ସାପ୍ରୁ, ରାଜା ମୁରାଡ, ସତୀଶ କୌଲ, ମନମୋହନ ସିଂହ, ଅମରିନ୍ଦର ଗିଲ, ଗିପ୍ପି ଗ୍ରେୱାଲ୍, ଜସବୀର ଜସ୍ସି, ପୁନିତ ଇଶାର, ରାକେଶ ବେଦୀ, ରାମା ଭିଜ୍, ସୁଧାଂଶୁ ପାଣ୍ଡେ ଓ ଆକୃତି କାକ୍କର ପ୍ରଭୃତି ଯୋଗଦାନ କରିଥିଲେ ।
୨୦୧୧ରେ ପଞ୍ଜାବୀ ଚଳଚ୍ଚିତ୍ର ଜଗତ ପ୍ରବାସୀ ଭାରତୀୟ-କୈନ୍ଦ୍ରୀକ କାହାଣୀଠାରୁ ଦୁରେଇ ଯାଇଥିଲା, ଯେପରି ଦିଲଜିତ୍ ଦୋସାଞ୍ଝଙ୍କ ଅଭିନୀତ ଦି ଲାୟନ୍ ଅଫ୍ ପଞ୍ଜାବ ଏବଂ ରଣବିଜୟ ସିଂହଙ୍କ ଅଭିନୀତ ଧରତୀ ।
ଜିନ୍ହେ ମେରା ଦିଲ ଲୁଟେୟା ଏକ ୨୦୧୧ ମସିହାର ଚଳଚ୍ଚିତ୍ର ଥିଲା, ଯାହା ମନଦୀପ କୌରଙ୍କଦ୍ୱାରା ନିର୍ଦ୍ଦେଶିତ ଏବଂ ଧୀରାଜ ରତନଙ୍କଦ୍ୱାରା କାହାଣୀ ଓ ଚିତ୍ରନାଟ୍ୟ, ବାତ୍ରା ସୋୱିଜ୍ ପ୍ରାଇଭେଟ୍ ଲିମିଟେଡଦ୍ୱାରା ପ୍ରଯୋଜନା କରାଯାଇଥିଲା ଏବଂ ଏଥିରେ ଗିପ୍ପି ଗ୍ରେୱାଲ, ଦିଲଜିତ୍ ଦୋସାନ୍ଝ, ନିରୁ ବାଜୱା ଓ ଜସୱିନ୍ଦର ଭଲ୍ଲା ଅଭିନୟ କରିଥିଲେ । ଏହା ୧୨୫ ନିୟୁତ ଆୟ କରିଥିଲା । ଏହି ଚଳଚ୍ଚିତ୍ରଗୁଡ଼ିକ ପଞ୍ଜାବୀ ଚଳଚ୍ଚିତ୍ରର ମାନ ବଢ଼ାଇଥିଲା ଓ ପଞ୍ଜାବୀ ଚଳଚ୍ଚିତ୍ରକୁ ପରବର୍ତ୍ତୀ ସ୍ତରକୁ ନେଇଯାଇଥିଲା ।
ଅକ୍ଟୋବରରେ, ଯୁବରାଜ ହଂସ ଓ ହରିଶ ବର୍ମାଙ୍କ ଅଭିନୀତ ୟାର ଅନ୍‌ମୁଲ୍ଲେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟି ସଫଳ ହୋଇଥିଲା ।
୨୦୧୨
ଏହି ବର୍ଷକୁ ପଞ୍ଜାବୀ ଚଳଚ୍ଚିତ୍ରର ସୁବର୍ଣ୍ଣ ବର୍ଷ କୁହାଯାଏ ଓ ଚଳଚ୍ଚିତ୍ର ଶିଳ୍ପ ଏହି ବର୍ଷ ସମଗ୍ର ଭାରତୀୟ ଛାପ ଥାଇ ବହୁ ମାଇଲ୍ ଖୁଣ୍ଟ ଅତିକ୍ରମ କରିଥିଲା । ଅପ୍ରେଲରେ ମୁକ୍ତିଲାଭ କରିଥିବା ୟୋ ୟୋ ହନି ସିଂହ ଓ ଗିପ୍ପି ଗ୍ରେୱାଲ୍‌ଙ୍କ ଅଭିନୀତ ହଲିଉଡ-ଆଧାରିତ ଚଳଚ୍ଚିତ୍ର ମିର୍ଜା-ଦି ଅନ୍‌ଟୋଲ୍ଡ ଷ୍ଟୋରୀ ପଞ୍ଜାବୀ ଚଳଚ୍ଚିତ୍ର ଇତିହାସରେ ସବୁଠାରୁ ଅଧିକ ମୂଲ୍ୟବାନ ଚଳଚ୍ଚିତ୍ର(inr 90000000) ଥିଲା ।
ଜୁନ ୨୦୧୨ରେ ଚଳଚ୍ଚିତ୍ର ଜାଠ ଓ ଜୁଲିଏଟ୍ ସବୁଠାରୁ ସଫଳ ଚଳଚ୍ଚିତ୍ର ଥିଲା ଏବଂ ଏହା ଆଜି ପର୍ଯ୍ୟନ୍ତ ମଧ୍ୟ ସବୁଠାରୁ ଉତ୍କୃଷ୍ଟ ଚଳଚ୍ଚିତ୍ର ଭାବେ ବିବେଚିତ । ଏହି ଚଳଚ୍ଚିତ୍ର ଦିଲଜିତ ଦୋସାଞ୍ଝ ଓ ନିରୁ ବଜ୍‌ୱାଙ୍କୁ ପଞ୍ଜାବୀ ଚଳଚ୍ଚିତ୍ର ଶିଳ୍ପରେ ଅଧିକ ଲୋକପ୍ରିୟ କରିଥିଲା । ହିମେଶ ରେଶମିୟା ଏହି ଚଳଚ୍ଚିତ୍ରର ପୁନଃନିର୍ମାଣ ଅଧିକାରକୁ inr 35000000ରେ କିଣିଥିଲେ । ଜୁଲାଇ ୨୦୧୨ରେ ଗିପ୍ପି ଗ୍ରେୱାଲଙ୍କ ଅଭିନୀତ ହାସ୍ୟାତ୍ମକ ଚଳଚ୍ଚିତ୍ର କ୍ୟାରି ଅନ୍ ଜଟ୍ଟା ବ୍ୟବସାୟିକ ଭାବେ ଜାଟ ଏଣ୍ଡ ଜୁଲିଏଟ ପରେ ଖୁବ୍ ସଫଳ ହୋଇଥିଲା । ପ୍ରଥମ ଥର ପାଇଁ ପଞ୍ଜାବୀ ଚଳଚ୍ଚିତ୍ର ୟାରାନ୍ ନାଲ୍ ବାହରନ୍ର ପରବର୍ତ୍ତୀ ବୃତ୍ତାନ୍ତ ୟାରାନ୍ ନାଲ୍ ବାହରନ୍ ୨ ମୁକ୍ତିଲାଭ କରିଥିଲା ।
ସେପ୍ଟେମ୍ବରରେ ଦୀପ ଧିଲୋଂ ଓ କୁଲ୍ ସିନ୍ଧୁଙ୍କ ଅଭିନୀତ ଆଜ୍ ଦେ ରାଞ୍ଝେ ମୁକ୍ତଲାଭ କରିଥିଲା । ଏହା ମନମୋହନଙ୍କଦ୍ୱାରା ନିର୍ଦ୍ଦେଶିତ ହୋଇଥିଲା । ଅକ୍ଟୋବର ୨୦୧୨ରେ, ଗୁରବୀର ଗ୍ରେୱାଲ୍‌ଙ୍କଦ୍ୱାରା ନିର୍ଦ୍ଦେଶିତ ଶଦୀ ୱଖରୀ ହେ ଶାନ୍ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରରେ ଆଠଟି ଗୀତ ସ୍ଥାନ ପାଇଥିଲା, ଯାହା ନୂତନ ସଙ୍ଗୀତ ନିର୍ଦ୍ଦେଶକ ଦିଲପ୍ରୀତ ଭାଟିଆଙ୍କଦ୍ୱାରା ସଜା ଯାଇଥିଲା । ଏହି ଚଳଚ୍ଚିତ୍ରର ସଙ୍ଗୀତ ସମକାଳୀନ ପଶ୍ଚିମ ଶାସ୍ତ୍ରୀୟ ସଙ୍ଗୀତ ଓ ପଞ୍ଜାବୀ ଲୋକ ଗୀତର ମିଶ୍ରଣ ଥିଲା ।
ଏହି ବର୍ଷ ବହୁତ ନୂଆ ପ୍ରଯୋଜନା ସଂସ୍ଥା ଅଧିକ ହାସ୍ୟାତ୍ମକ ଚଳଚ୍ଚିତ୍ରକୁ ନେଇ ଚଳଚ୍ଚିତ୍ର ନିର୍ମାଣ କରିବା ଆରମ୍ଭ କରିଥିଲେ । ବିନୁ ଧିଲୋଂ, ଗୁରପ୍ରୀତ୍ ଘୁଗ୍ଗି, ଯଶୱିନ୍ଦର ଭାଲ୍ଲା, ରାଣା ରଣବୀର, କରମଜିତ୍ ଅନମୋଲ୍ ଓ ବି ଏନ୍ ଶର୍ମା ପ୍ରଭୃତି ପଞ୍ଜାବୀ ଚଳଚ୍ଚିତ୍ର ଜଗତରେ ହାସ୍ୟ କଳାକାର ଭାବେ ପ୍ରତିଷ୍ଠିତ ହୋଇଥିଲେ ।
ଅଗଷ୍ଟ ୨୦୧୨ରେ, ଟରଣ୍ଟୋ, କାନାଡାଠାରେ ପ୍ରଥମ ପଞ୍ଜାବୀ ଆନ୍ତର୍ଜାତୀୟ ଚଳଚ୍ଚିତ୍ର ଏକାଡେମୀ ପୁରସ୍କାର ଅନୁଷ୍ଠିତ ହୋଇଥିଲା । ଏହା ଏକ ବୃହତ ସଫଳତା ଥିଲା । ଏଥିରେ ପଞ୍ଜାବୀ ତାରକାମାନେ ଅଂଶଗ୍ରହଣ କରିଥିଲେ । ଲୋକମାନଙ୍କଠାରୁ ଏକ ନୂଆ ଆଶା ପାଇବା ସହ ପଞ୍ଜାବୀ ଚଳଚ୍ଚିତ୍ର ପ୍ରତିବର୍ଷ ବଡ଼ ବଜେଟ୍, ଘରୋଇ ତାରକା ଓ ପଞ୍ଜାବୀ ଉତ୍ତରାଧିକାରୀ ବଲିଉଡ ଅଭିନେତାଙ୍କୁ ନେଇ ଅଧିକ ସଂଖ୍ୟାରେ ମୁକ୍ତିଲାଭ କରିବାକୁ ଲାଗିଲା । ବିଭିନ୍ନ ଚଳଚ୍ଚିତ୍ର ଉତ୍ସବ ଯଥା: ପଞ୍ଜାବୀ ଚଳଚ୍ଚିତ୍ର ଉତ୍ସବ, ଅମୃତସର, ମା ବୋଲି ଆନ୍ତର୍ଜାତୀୟ ଚଳଚ୍ଚିତ୍ର ଉତ୍ସବ', ଭାଙ୍କୋଭର ଓ ପଞ୍ଜାବୀ ଆନ୍ତର୍ଜାତୀୟ ଚଳଚ୍ଚିତ୍ର ଉତ୍ସବ, ଟରଣ୍ଟୋ, ପ୍ରଭୃତି ପ୍ରତିବର୍ଷ ଆୟୋଜିତ ହେବାକୁ ଲାଗିଲା ।
୨୦୧୩
୨୦୧୩ ବର୍ଷଟି ପଞ୍ଜାବୀ ଚଳଚ୍ଚିତ୍ରକୁ ପରବର୍ତ୍ତୀ ସୁବର୍ଣ୍ଣ ସ୍ତରକୁ ନେଇଯାଇଥିଲା । ତାରଲା ଦିଲଜିତ୍ ଦୋସାଞ୍ଝ, ନିରୁ ବାଜ୍‌ୱା, ଗିପ୍ପି ଗ୍ରେୱାଲ୍ ଓ ସୁରଭିନ ଚାୱଲା ପ୍ରଭୃତି ନିଜର ସଫଳ ଚଳଚ୍ଚିତ୍ରଦ୍ୱାରା ଦର୍ଶକଙ୍କ ହୃଦୟ ଚୋରାଇଥିଲେ । ଜାଠ ଏଣ୍ଡ ଜୁଲିଏଟ୍ ୨ ଏହାର ପୂର୍ବ ନିର୍ମାଣ ଜାଠ ଏଣ୍ଡ ଜୁଲିଏଟ୍ର ରେକର୍ଡ ଭାଙ୍ଗିଥିଲା । ଜାଠ ଏଣ୍ଡ ଜୁଲିଏଟ୍ ୨ ମଧ୍ୟ ପାକିସ୍ତାନୀ ପଞ୍ଜାବରେ ୧୫ଟି ପରଦାରୁ ଅଧିକରେ ମୁକ୍ତିଲାଭ କରିଥିଲା ଓ ପାକିସ୍ତାନୀ ଦର୍ଶକଙ୍କ ମନ ମଧ୍ୟ ଜିତି ପାରିଥିଲା ।
ସାଡ୍ଡା ହକ୍ ଏକ ସତ୍ୟ ଘଟଣା, ୧୯୮୦ର ଶେଷ ଓ ୧୯୯୦ର ଆରମ୍ଭରେ ପଞ୍ଜାବରେ ହୋଇଥିବା ହଟ୍ଟଗୋଳକୁ ନେଇ ତିଆରି ହୋଇଥିଲା ଏବଂ ଜାଠ ଏଣ୍ଡ ଜୁଲିଏଟ୍ ୨ ପରେ ୨୦୧୩ରେ ସବୁଠାରୁ ଅଧିକ ସଫଳ ଚଳଚ୍ଚିତ୍ର ଥିଲା ।
ହଲିଉଡ ଚଳଚ୍ଚିତ୍ର ଏ ଗୁଡ୍ ଦେ ଟୋ ଡାଏ ହାର୍ଡକୁ ଗିପ୍ପି ଗ୍ରେୱାଲ୍‌ଙ୍କ କଣ୍ଠରେ ପଞ୍ଜ୍ୱାବୀ ଭାଷାରେ ଅନୁବାଦିତ କରାଯାଇ ପଞ୍ଜାବରେ ମୁକ୍ତିଲାଭ କରାଯାଇଥିଲା ।
ସାମାଜ ଓ ପଞ୍ଜାବର ସତ୍ୟତା ଉପରେ ଆଧାରିତ ବହୁ ଅର୍ଥାତ୍ମକ ଚଳଚ୍ଚିତ୍ର ମଧ୍ୟ ସଫଳତା ଲାଭ କରିଥିଲା ଓ ଜାତୀୟ ପୁରସ୍କାର ପାଇବାରେ ମଧ୍ୟ ସଫଳ ରହିଥିଲା, ଯେପରି ପଞ୍ଜାବର ଛାତ୍ର ଜୀବନ ଉପରେ ଆଧାରିତ ନବାର, ଷ୍ଟୁପିଡ୍ ୭, ଚଣ୍ଡୀଗଡ଼ ଛାତ୍ର ରାଜନୀତି ଉପରେ ଆଧାରିତ ସିକନ୍ଦର, ସାଡ୍ଡା ହକ୍, ଦୁର୍ନୀତି ଉପରେ ଆଧାରିତ ବିକାର ବାଇ ସେଣ୍ଟିମେଣ୍ଟାଲ୍, ଧାର୍ମିକ ଚଳଚ୍ଚିତ୍ର ଦସ୍ତାର, ପଞ୍ଜାବ ବୋଲ୍‌ଦା, ହାନି, ଦିଲ୍ ପରଦେଶୀ ହୋ ଗୟା, ପ୍ରଭୃତି ।
ଏହି ବର୍ଷ ମଧ୍ୟ ପ୍ରଥମ ପଞ୍ଜାବୀ ୩ଡ଼ି ଚଳଚ୍ଚିତ୍ର, ପେହଚାନ୍ ୩ଡ଼ିର ନିର୍ମାଣ ହୋଇଥିଲା, ଯାହା ମାନି ପରମାରଙ୍କଦ୍ୱାରା ନିର୍ଦ୍ଦେଶିତ ଓ ପ୍ରଯୋଜିତ ହୋଇଥିଲା ।
ଇରଫାନ ଖାନ ଅଭିନୀତ କିସ୍ସା ଭାରତୀୟ ଆନ୍ତର୍ଜାତୀୟ ଚଳଚ୍ଚିତ୍ର ଉତ୍ସବ'', କୁଇନ୍ସଲ୍ୟାଣ୍ଡରେ ୪ଟି ପୁରସ୍କାର ଜିତିଥିଲା । ଇରଫାନ୍ ଖାନ୍- ସଫଳ ଅଭିନେତା, ତିଳୋତ୍ତମା ଶୋମ୍- ସଫଳ ଅଭିନେତ୍ରୀ, ଅନୁପ ଶାହ- ସଫଳ ନିର୍ଦ୍ଦେଶକ ଏବଂ ସେବାଷ୍ଟିଆନ ଏଡ଼୍ସମିଦ୍- ଚିତ୍ରନାଟ୍ୟ
ଦିଶା ବକାନୀ
ଦିଶା ବକାନୀ (ଜନ୍ମ: ୧୭ ଅଗଷ୍ଟ ୧୯୭୮) ଜଣେ ଭାରତୀୟ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ । ସେ ଜଣେ ମଞ୍ଚ ଅଭିନେତ୍ରୀ ଭାବରେ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ସେ ଗୁଜରାଟୀ ନାଟକ କମଲ ପଟେଲ ଭର୍ସେସ୍ ଧମଲ ପଟେଲ ଏବଂ ଲାଲି ଲିଲା ଭଳି ନାଟକରୁ ସେ ମଞ୍ଚରେ ଅଭିନୟ ଆରମ୍ଭ କରିଥିଲେ । ସେ ଦେବଦାସ, ଯୋଦ୍ଧା ଆକବର ଭଳି ହିନ୍ଦୀ କଥାଚିତ୍ରରେ ସ‌ହକାରୀ ଅଭିନେତ୍ରୀ ଭାବରେ ଅଭିନୟ କରିଥିଲେ । ଦୂରଦର୍ଶନରେ ପ୍ରସାରତି ଧାରାବାହିକ ତାରକ ମେହଟା କି ଓଲଟା ଚଷମାରେ ସେ ଦୟା ଜେଠାଲାଲ ଗଡ଼ା ଭାବରେ ୨୦୦୮ରୁ ଅଭିନୟ କରୁଛନ୍ତି ।
ପ୍ରାରମ୍ଭିକ ଜୀବନ
ଦିଶା ବକାନୀ ଗୁଜରାଟର ଅହମଦାବାଦରେ ଏକ ଗୁଜରାଟି ପରିବାରରେ ୧୭ ଅଗଷ୍ଟ ୧୯୭୮ରେ ଜନ୍ମଗ୍ରହଣ କରିଥିଲେ । ସେ ଅହମଦାବାଦର ଗୁଜରାଟ କଲେଜରୁ ଡ୍ରାମାଟିକ କଳାରେ ସ୍ନାତକ ହାସଲ କରିଥିଲେ । ସେ ମୁମ୍ବାଇରେ ବାସ କରୁଥିବା ମୟୁର ପାଡ଼ିଆ ଜଣେ ଚାଟାର୍ଡ ଆକାଉଣ୍ଟାଣ୍ଟଙ୍କୁ ୨୪ ନଭେମ୍ବର ୨୦୧୫ରେ ବିବାହ କରିଥିଲେ । ତାଙ୍କ ଭାଇ ମୟୂର ବକାନୀ ମଧ୍ୟ ତାରକ ମେହେଟା କି ଓଲଟ ଚଷମାରେ ଦିଶାଙ୍କର ଭାଇ ସୁନ୍ଦର ଭୂମିକାରେ ଅଭିନୟ କରୁଛନ୍ତି ।
ଅଭିନୟ ଜୀବନ
ଦିଶା ଏକ ବି ଗ୍ରେଡ ଚଳଚ୍ଚିତ୍ର କମ୍‌ସିନ୍- ଦ ଅନ୍‌ଟଚ୍‌ଡ୍ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହାପରେ ସେ ଫୁଲ୍ ଔର୍ ଆଗ୍, ଦେବଦାସ, ମଙ୍ଗଳ ପାଣ୍ଡ- ଦ ରାଇଜିଂ, ଜାନ୍, ଯୋଦ୍ଧା ଆକବର, ସି କମ୍ପାନୀ, ଲଭ୍ ଷ୍ଟୋରୀ ୨୦୫୦ ଭଳି କଥାଚିତ୍ରରେ ସ‌ହକାରୀ ଅଭିନେତ୍ରୀ ଭାବରେ ଅଭିନୟ କରିଥିଲେ ।
ବାସାଲ ସେଲ କାର୍ସିନୋମା
ବାସାଲ ସେଲ କାର୍ସିନୋମା ବା ବିସିସି (ଇଂରାଜୀ ଭାଷାରେ Basal-cell carcinoma or BCC or basal-cell cancer) ଏକ ଚର୍ମ କର୍କଟ ରୋଗ (skin cancer) । ବାସାଲ ସେଲ କାର୍ସିନୋମା ବହୁତ ଧୀର ଗତିରେ ବୃଦ୍ଧି ପ୍ରାପ୍ତ ହୋଇ ସ୍ଥାନୀୟ ତନ୍ତୁଗୁଡ଼ିକୁ ନଷ୍ଟ କରିଦେଇପାରେ କିନ୍ତୁ ଦୂର ସ୍ଥାନ‌କୁ ବିସ୍ଥାପିତ ହୋଇପାରେନାହିଁ ।
ଫିକା ଚର୍ମ (Light skin), ଅଲଟ୍ରାଭାୟୋଲେଟ ରଶ୍ମୀ (ultraviolet light), ରାଡିଏସନ ଥେରାପି (radiation therapy), ଆର୍ସେନିକ (arsenic), ଅଳ୍ପ ଇମ୍ମ୍ୟୁନିଟି କ୍ରିୟା (poor immune function) ଥିଲେ ଏହି ରୋଗ ସଙ୍କଟ ଅଧିକ ରହେ । ଶୈଶବ କାଳରେ ଅଲଟ୍ରାଭାୟୋଲେଟ ରଶ୍ମୀ ପଡ଼ିବା ବିପଦଜନ‌କ ଅଟେ । ଟାନିଙ୍ଗ ବିଛଣା (Tanning beds) ଅଲଟ୍ରାଭାୟୋଲେଟ ରଶ୍ମୀର ଅନ୍ୟ ଏକ ଉତ୍ସ । ରୋଗୀର ପରୀକ୍ଷା ଓ ଚର୍ମ ବାୟୋପ୍ସି (tissue biopsy) କରି ରୋଗ ନିର୍ଣ୍ଣୟ କରାଯାଏ ।
ପୃଥିବୀରେ ହେଉଥିବା ସମସ୍ତ କର୍କଟ ରୋଗର ୩୨% କେବଳ ବାସାଲ ସେଲ କାର୍ସିନୋମା ଅଟେ । ମେଲାନୋମା (melanoma) ବ୍ୟତୀତ ଅନ୍ୟ ସମସ୍ତ ଚର୍ମ କର୍କଟ ରୋଗମାନଙ୍କ ମଧ୍ୟରୁ ୮୦% କେବଳ ବାସାଲ ସେଲ କାର୍ସିନୋମା ହୁଏ ।  ଯୁକ୍ତରାଷ୍ଟ୍ର ଆମେରିକାରେ ବାସାଲ ସେଲ କାର୍ସିନୋମା ରୋଗରେ ୩୫୫ ଶ୍ୱେତାଙ୍ଗ ଓ ୨୫% ଶ୍ୱେତାଙ୍ଗୀ ଜୀବନର କୌଣସି ନା କୌଣସି ସମୟରେ ପୀଡ଼ିତ ହୋଇଥାଆନ୍ତି ।
ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
ଆକାଶର ଆଖି
ପଙ୍କଜ ପାଣିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଆକାଶର ଆଖି ୧୯୮୯ ମସିହାରେ ମୁକ୍ତିଲାଭ କରିଥିଲା ।
ଅଭିନୟରେ
ଓଡ଼ିଆ କଥାଚିତ୍ର ‘ଆକାଶର ଆଖି’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ:
ବାହାର ଆଧାର
ଶ୍ରେଣୀ:୧୯୮୯ର ଓଡ଼ିଆ କଥାଚିତ୍ର
ଧାରେ ଆଲୁଅ
କାହାଣୀ
ସାମ୍ବାଦିକ ହେମନ୍ତର ସ୍ତ୍ରୀକୁ କିଛି ଦୁର୍ବୁତ୍ତ ହତ୍ୟା କରନ୍ତି । ହେମନ୍ତର ପୁଅ ବୁଲୁ ଓ ଝିଅ ରାନୁ ଅନାଥ ହୋଇ ପଡିଶା ଘରେ ଆଶ୍ରୟ ନେଇ ନିର୍ଯାତିତ ହୁଅନ୍ତି । ଘଟଣାକ୍ରମେ ସେମାନେ ହେମନ୍ତର ବନ୍ଧୁ ଲଳିତ ଘରେ ଆଶ୍ରୟ ନିଅନ୍ତି । ଲଳିତର ସ୍ତ୍ରୀ ସୁମିତ୍ରା ଓ ବାପା ରୁଦ୍ରବାବୁଙ୍କ ସ୍ନେହ ଆଦର ପାଇ ସେମାନେ ସେହି ଘରକୁ ଆଦରି ନିଅନ୍ତି । ହେମନ୍ତ ଦିନେ ନିଜ ପିଲାମାନଙ୍କୁ ନେବା ପାଇଁ ଲଳିତ ଘରକୁ ଆସେ କିନ୍ତୁ ପିଲାମାନେ ଫେରିବାକୁ ମନା କରନ୍ତି । ହେମନ୍ତଠୁ ଲୁଚି ଦଉଡିଯିବା ସମୟରେ ପୁଅ ବୁଲୁ ପୋଖରୀରେ ବୁଡି ମରିଯାଏ । ହେମନ୍ତ ଏହି ଦୁର୍ଘଟଣା ପାଇଁ ରୁଦ୍ରବାବୁ ଓ ଲଳିତକୁ ଦାୟୀ କରେ । ଲଳିତକୁ ହତ୍ୟା କରି ସେ ପ୍ରତିଶୋଧ ନେବାକୁ ଚାହେଁ । ପରେ କିନ୍ତୁ ସେ ନିଜର ଭୁଲ ବୁଝିପାରେ ଓ ଲଳିତକୁ କ୍ଷମା ମାଗେ । ଲଳିତ ଉପରେ ଚାଲିଥିବା ପୁଲିସ କେସ ଓ ଆରୋପକୁ ନିଜ ଉପରକୁ ନେଇ ପୁଲିସ ପାଖରେ ଆତ୍ମ ସମର୍ପଣ କରେ ।
ଗୀତ ଓ ସଙ୍ଗୀତ
ଇନ୍ଦ୍ରାଣୀ ମିଶ୍ର ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଅଧିକ ତଥ୍ୟ
ଶ୍ରେଣୀ:୧୯୮୪ର ଓଡ଼ିଆ କଥାଚିତ୍ର
କଳ୍କୀ (ଓଡ଼ିଆ କଥାଚିତ୍ର)
କଳ୍କୀ, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ଅଭିନେତା ଅରିନ୍ଦମ ରାୟ । ଏହି ଚଳଚ୍ଚିତ୍ରର କାହାଣୀ ଏବଂ ସଂଳାପ ଲେଖିଥିଲେ ଭରଦ୍ୱାଜ ପଣ୍ଡା । ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ତାପସ ସରଘରିଆ । ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଭୂତି ଭୁଷଣ ଗଡ଼ନାୟକ ।
ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ଅରିନ୍ଦମ ରାୟ ଏବଂ ନାୟିକା ରିୟା ଦେ । ଜ୍ୟୋତିର୍ମୟୀ ବଳ, ହରିହର ମହାପାତ୍ର, ସାତ୍ୱକୀ ମିଶ୍ର, ପ୍ରଦ୍ୟୁମ୍ନ ଲେଙ୍କା, ଅସୀତ ପତି, ସୁନୀଲ ସଙ୍ଖୁଆ ଆଦି କଳାକାରମାନେ ଏହି ଚଳଚ୍ଚିତ୍ରର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ବାହାର ଆଧାର
ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
୯୫୨
୯୫୨ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୯୫୨ ଶ୍ରେଣୀ:ବଟ ତିଆରି ବର୍ଷ ଲେଖା
ଭାରତୀୟ ସ୍ଥଳସେନା
ଭାରତୀୟ ସ୍ଥଳସେନା (IA, Devanāgarī: भारतीय थलसेना, Bhāratīyan Thalasēnā) ହେଉଛି ଭାରତୀୟ ସଶସ୍ତ୍ର ସେନାର ସବୁଠାରୁ ବଡ଼ ଅଂଶ। thumb
ଦେଶକୁ ବାହ୍ୟ ଶତ୍ରୁଠାରୁ ସୁରକ୍ଷା ଦେବା ଏବଂ ଦେଶରେ ଏକତା ବଜାୟ ରଖିବା ଭାରତୀୟ ସ୍ଥଳସେନାର ପ୍ରଧାନ ଲକ୍ଷ୍ୟ।ବାହ୍ୟ ଆକ୍ରମଣରୁ ଦେଶକୁ ରକ୍ଷା କରିବା ,ସୀମାନ୍ତରେ ଶାନ୍ତି ରକ୍ଷା କରିବା,ପ୍ରାକୃତିକ ଦୁର୍ବିପାକ ସମୟରେ ସାଧାରଣ ଜନତାଙ୍କର ଉଦ୍ଧାର, ସେବା ଓ ସୁରକ୍ଷା ମଧ୍ୟ ଏହାର କାର୍ଯ୍ୟ ଅଟେ। ଆନ୍ତର୍ଜାତୀୟ ସାମରିକ ଅଧ୍ୟୟନ ସଂସ୍ଥାନ (International Institute for Strategic Studies)(IISS) ଅନୁସାରେ ୨୦୧୦ରେ ସ୍ଥଳସେନାରେ ୧,୧୨୯, ୯୦୦ ଜଣ ସକ୍ରିୟ ସେନା (active personnel ) ଓ ୯୬୦,୦୦ ଜଣ ଆରକ୍ଷିତ ସେନା(reserve personnel) ରହିଛନ୍ତି।, ଏହା ଭାରତୀୟ ସ୍ଥଳସେନାକୁ ବିଶ୍ୱର ସର୍ବ ବୃହତ୍ ସ୍ୱୈଚ୍ଛିକ ସେନାର ଗୌରବ ପ୍ରଦାନ କରିଛି।
ବାହାର ତଥ୍ୟ
ଶ୍ରେଣୀ:ଭାରତୀୟ ସଶସ୍ତ୍ର ସେନା
ରେଣୁକା ଚୌଧୁରୀ
ରେଣୁକା ଚୌଧୁରୀ (ଜନ୍ମ ୧୩ ଅଗଷ୍ଟ ୧୯୫୪) ଜଣେ ଭାରତୀୟ ରାଜନେତା ତଥା ଭାରତୀୟ ଜାତୀୟ କଂଗ୍ରେସର ସଦସ୍ୟ ଅଟନ୍ତି । ସେ ଆନ୍ଧ୍ରପ୍ରଦେଶରୁ ରାଜ୍ୟ ସଭାରେ ରାଜନୈତିକ ଦଳର ପ୍ରତିନିଧିତ୍ୱ କରୁଛନ୍ତି । ସେ ଭାରତ ସରକାରରେ ମହିଳା ଓ ଶିଶୁ ବିକାଶ ଏବଂ ପର୍ଯ୍ୟଟନ ମନ୍ତ୍ରଣାଳୟର କେନ୍ଦ୍ରୀୟ ରାଜ୍ୟ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଛନ୍ତି ।
ପ୍ରାରମ୍ଭିକ ଜୀବନ
ସେ ୧୩ ଅଗଷ୍ଟ ୧୯୫୪ ମସିହାରେ ବିଶାଖାପାଟଣା, (ଆନ୍ଧ୍ରପ୍ରଦେଶ)ରେ ଏୟାର କମୋଡୋର ସୂର୍ଯ୍ୟନାରାୟଣ ରାଓ ଏବଂ ବସୁନ୍ଧରାଙ୍କ ଘରେ ଜନ୍ମଗ୍ରହଣ କରିଥିଲେ । ରେଣୁକା ତିନି ଝିଅଙ୍କ ମଧ୍ୟରୁ ଜ୍ୟେଷ୍ଠ କନ୍ୟା ଅଟନ୍ତି । ସେ ଡେରାଡୁନ ୱେଲହମ ବାଳିକା ବିଦ୍ୟାଳୟରେ ପାଠପଢ଼ା ସମାପ୍ତ କରି ବାଙ୍ଗାଲୋର ବିଶ୍ୱବିଦ୍ୟାଳୟରୁ ଇଣ୍ଡଷ୍ଟ୍ରିଆଲ ସାଇକୋଲୋଜିରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ୧୯୭୩ ମସିହାରେ ସେ ଶ୍ରୀଧର ଚୌଧୁରୀଙ୍କୁ ବିବାହ କରିଥିଲେ ।
ବୃତ୍ତି
ଚୌଧୁରୀ ୧୯୮୪ ମସିହାରେ ତେଲୁଗୁ ଦେଶମ ଦଳର ସଦସ୍ୟ ଭାବରେ ରାଜନୀତିରେ ପ୍ରବେଶ କରିଥିଲେ । ସେ ଲଗାତାର ଦୁଇ ଥର ରାଜ୍ୟ ସଭାର ସଦସ୍ୟ ଥିଲେ ଏବଂ ୧୯୮୬ରୁ ୧୯୯୮ ପର୍ଯ୍ୟନ୍ତ ତେଲୁଗୁ ଦେଶମ ସଂସଦୀୟ ଦଳର ମୁଖ୍ୟ ସଚେତକ ଥିଲେ । ସେ ୧୯୯୭ରୁ ୧୯୯୮ ପର୍ଯ୍ୟନ୍ତ କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ସେ ୧୯୯୮ ମସିହାରେରେ କଂଗ୍ରେସ ଦଳରେ ଯୋଗଦେବା ପାଇଁ ତେଲୁଗୁ ଦେଶମ ପାର୍ଟି ଛାଡିଥିଲେ । ୧୯୯୯ ଏବଂ ୨୦୦୪ ରେ, ସେ ଯଥାକ୍ରମେ ଖମ୍ମମର ପ୍ରତିନିଧିତ୍ୱ କରି ୧୩ତମ ଏବଂ ୧୪ତମ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ଅନ୍ୟ ପଦବୀରେ ଅର୍ଥ କମିଟିର ସଦସ୍ୟତା (୧୯୯୯-୨୦୦୦) ଏବଂ ମହିଳା ସଶକ୍ତିକରଣ କମିଟି (୨୦୦୦–୨୦୦୧)ରେ ମଧ୍ୟ ଅନ୍ତର୍ଭୁକ୍ତ ।
ମଇ ୨୦୦୪ ମସିହାରେ, ସେ ୟୁପିଏ ଆଇ (ସଂଯୁକ୍ତ ପ୍ରଗତିଶୀଳ ଗଠବନ୍ଧନ) ସରକାରର ପର୍ଯ୍ୟଟନ ମନ୍ତ୍ରୀ ହୋଇଥିଲେ । ସେ ଜାନୁଆରୀ ୨୦୦୬ ମସିହାରୁ ମଇ ୨୦୦୯ ମସିହା ପର୍ଯ୍ୟନ୍ତ ୟୁପିଏ ଆଇ ସରକାରରେ ମହିଳା ଏବଂ ଶିଶୁ ବିକାଶ ମନ୍ତ୍ରଣାଳୟର କେନ୍ଦ୍ର ମନ୍ତ୍ରୀ ଥିଲେ । ମଇ ୨୦୦୯ ଲୋକ ସଭା ନିର୍ବାଚନରେ ​​ରେଣୁକା ଚୌଧୁରୀ ଖମ୍ମମରୁ ଟିଡିପିର ନାମ ନାଗେଶ୍ୱରା ରାଓଙ୍କୁ ୧,୨୪,୪୪୮ ଭୋଟରେ ହରାଇଥିଲେ ।
ଚୌଧୁରୀ କଂଗ୍ରେସର ମୁଖପାତ୍ର ହୋଇଥିଲେ ଏବଂ ୨୦୧୨ ମସିହାରେ ରାଜ୍ୟସଭାକୁ ନିର୍ବାଚିତ ହୋଇଥିଲେ ।
ଆଧାର
ଶ୍ରେଣୀ:୧୯୫୪ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଭାରତୀୟ ଜାତୀୟ କଂଗ୍ରେସ ଶ୍ରେଣୀ:ରାଜ୍ୟ ସଭାର ସଦସ୍ୟ ଶ୍ରେଣୀ:ଭାରତୀୟ ମହିଳା
ଶ୍ୱାସରୋଧ
ଶ୍ୱାସରୋଧ କୁହାଯାଏ ଯେତେବେଳେ ବାୟୁପଥ ଏପରି ଅବରୋଧ ହୋଇଯାଏ ଯେ ଜଣେ ବ୍ୟକ୍ତି ଶ୍ୱାସକ୍ରିୟା କରିବାକୁ ଅସମର୍ଥ ହୁଏ । ହଠାତ୍ ଲାଳ ବୋହିବା, ଧଇଁ ପେଲା, କାଶ, ସ୍ଟ୍ରାଇଡର, ଅଣନିଶ୍ୱାସ କିମ୍ବା ଦୁଇ ହାତକୁ ଗଳାର ଆଗରେ ଧରି ରଖିବା ଏହାର ଲକ୍ଷଣ ଦେଖାଯାଇପାରେ |  ସାମାନ୍ୟ ଶ୍ୱାସରୋଧ ଥିବା ବ୍ୟକ୍ତିମାନେ ସାଧାରଣତ କଥା ହୋଇପାରନ୍ତି, କିନ୍ତୁ ଗୁରୁତର ରୋଗରେ ଆକ୍ରାନ୍ତ ବ୍ୟକ୍ତିମାନେ କାନ୍ଦି ପାରନ୍ତି ନାହିଁ । ବିନା ସାହାଯ୍ୟରେ ରୋଗୀର ଚେତାଶୁନ୍ୟ ଏବଂ ମୃତ୍ୟୁ ହୋଇପାରେ ।
ଛୋଟ ପିଲାମାନଙ୍କଠାରେ ଏହା ସାଧାରଣତ ଖାଦ୍ୟ, ଖେଳନା କିମ୍ବା ମୁଦ୍ରା ଯୋଗୁଁ ହୋଇଥାଏ; ବୃଦ୍ଧମାନଙ୍କ କ୍ଷେତ୍ରରେ ଏହା ସାଧାରଣତଃ ଖାଦ୍ୟ ହେତୁ ହୋଇଥାଏ । ବୃଦ୍ଧାବସ୍ଥାରେ ବିପଦର କାରଣ ହେଉଛି ଲାଳ ଉତ୍ପାଦନ ହ୍ରାସ, ଆଲଜିମର ଏବଂ ପାର୍କିନ୍‌ସନ୍ ରୋଗ । ଅନ୍ତର୍ନିହିତ କାର୍ଯ୍ୟଶୈଳୀରେ ଏକ ପଦାର୍ଥ ଆଂଶିକ ବା ସମ୍ପର୍ଣ୍ଣ ଭାବେ ଟ୍ରାକିଆ କିମ୍ବା ବ୍ରୋଙ୍କସକୁ ଅବରୋଧ କରିଥାଏ । ଜଣେ ବ୍ୟକ୍ତିର ଶ୍ୱାସରୋଧ ହେଉଛି କି ନାହିଁ ଜାଣିବାକୁ ସେମାନଙ୍କୁ ମୁଣ୍ଡ ନୁଆଁଇବାକୁ କୁହାଯାଏ ଓ ତାହାଦ୍ୱାରା ରୋଗ ନିର୍ଣ୍ଣୟ ହୋଇପାରେ ।
ଯେଉଁମାନେ ଏପର୍ଯ୍ୟନ୍ତ କାଶ କରିବାକୁ ସକ୍ଷମ ଅଟନ୍ତି, ସେମାନଙ୍କୁ କାଶିବାକୁ ଉତ୍ସାହିତ କରିବା ଉଚିତ୍; ଯଦି ଏହା ଯଥେଷ୍ଟ ନୁହେଁ ତେବେ ପିଠି ଚାପୁଡ଼ା ବ୍ୟବହାର କରାଯାଇପାରେ । ଯେଉଁମାନେ କାଶ କରିପାରନ୍ତି ନାହିଁ କିନ୍ତୁ ତଥାପି ସଚେତନ ଅଟନ୍ତି; ୧ ବର୍ଷରୁ କମ୍ ବୟସର ପିଲାଙ୍କୁ ଛାତି ବଙ୍କା କରେଇ ୫ଥର ପିଠିରେ ଚାପୁଡ଼ା ଦିଆଯିବା ଉଚିତ୍ ଏବଂ ପରେ ୫ଥର ଛାତି ଚାପୁଡ଼ା କୁଦିଆଯାଏ; ୧ ବର୍ଷରୁ ଅଧିକ ବୟସ୍କମାନଙ୍କୁ ଉଦର ଚାପ ଦିଆଯିବା ଉଚିତ । ଚେତାଶୂନ୍ୟ ଲୋକଙ୍କର ଛାତି ସଙ୍କୋଚନରୁ ଆରମ୍ଭ କରି ପାଟି ଯାଞ୍ଚ କରିବା ଏବଂ ଏବଂ ଭେଣ୍ଟିଲେସନ୍ ପ୍ରୟାସ କରିବା ଉଚିତ୍ । ଚେତାଶୂନ୍ୟ ବ୍ୟକ୍ତିର ଲାରିଙ୍ଗୋସ୍କୋପି କରିବା ମଧ୍ୟ ସୁପାରିଶ କରାଯାଏ ଓ କିଛି ପଦାର୍ଥ ଥିଲେ ଫୋରସେପ ସାହାଯ୍ୟରେ ବାହାର କରିଦିଆଯାଏ ।
ଶ୍ୱାସରୋଧ ଅପେକ୍ଷାକୃତ ସାଧାରଣ ଅଟେ । ସାଧାରଣତଃ ଏହା ୧ରୁ 3 ବର୍ଷର ଶିଶୁ ଏବଂ ୬୦ବର୍ଷରୁ ଅଧିକ ବୟସର ଲୋକମାନଙ୍କଠାରେ ଘଟିଥାଏ । ଯୁକ୍ତରାଷ୍ଟ୍ରରେ ଅତି କମରେ ୧୫୦୦ ମସିହାରେ ୫୦୦୦ ମୃତ୍ୟୁ ହୋଇଥିଲା ଓ ଅନିଚ୍ଛାକୃତ ମୃତ୍ୟୁ ମଧ୍ୟରେ ଏହା ଚତୁର୍ଥ ସ୍ଥାନରେ ଥିଲା । ଖ୍ରୀଷ୍ଟପୂର୍ବ ୧୫୦୦ରେ ଏହି ଅବସ୍ଥାକୁ ଦଲିଲ କରାଯାଇଛି, ପାପିରସ୍ ଏବର୍ସ ଏହାର ଚିକିତ୍ସା ଭାବରେ ବେକ ଆଂଶିକ ଭାବରେ କାଟି ବାୟୁପଥ ଖୋଲିବାକୁ ପରାମର୍ଶ ଦେଇଛନ୍ତି ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ମାଧବାନନ୍ଦ ଦାସ ଗୋସ୍ୱାମୀ
ମାଧବାନନ୍ଦ ଦାସ ଗୋସ୍ୱାମୀ ଜଣେ ତନ୍ତ୍ର ସାଧକ ।
ବହୁ ବର୍ଷ ତଳେ ଗାଈଗୋରୁଙ୍କୁ ରୋଗହେଲେ ବାବା ମାଧବାନନ୍ଦ ମହାପୁରୁଷଙ୍କ ପାଖରେ ଲୋକମାନେ ମାନସିକ ରଖୁଥିଲେ । ପରେ ଆପେ ଆପେ ଗୋରୁ ରୋଗରୁ ମୁକ୍ତି ପାଉଥିଲେ । ସେତେବେଳେ ସାଲେପୁରର ମାଧବାନନ୍ଦ ମହାପୁରୁଷ ପାଲଟି ଯାଉଥିଲେ ଗୋରୁଙ୍କ ପ୍ରାଣରକ୍ଷାକାରୀ ଡାକ୍ତର । ସାଲେପୁର ବ୍ଲକ ନିକଟସ୍ଥ ଗୋପୀନାଥପୁର ଗ୍ରାମରେ ଥିବା ମାଧବାନନ୍ଦ ପୀଠରେ ଗୋରୁଙ୍କ ଆଶୁ ଆରୋଗ୍ୟ କାମନାକରି ଶହଶହ ଭକ୍ତ ପ୍ରତିଦିନ ମାଧବାନନ୍ଦ ମହାପୁରୁଷଙ୍କ ପୀଠକୁ ଆସିଥାନ୍ତି ।
ପରିଚୟ
କିମ୍ବଦନ୍ତୀ ଅନୁଯାୟୀ ସ୍ଥାନୀୟ ଅଞ୍ଚଳର ପ୍ରସିଦ୍ଧ ଶୈବପୀଠ ଚାଟେଶ୍ୱର ମହାଦେବଙ୍କ ପୁତ୍ର ଥିଲେ ମାଧବାନନ୍ଦ । ଜନୈକ ସ୍ୱାମୀ ପରିତ୍ୟକ୍ତା ବ୍ରାହ୍ମଣ ଯୁବତୀଙ୍କ ସେବା ପୂଜାରେ ଚାଟେଶ୍ୱର ମହାପ୍ରଭୁ ସ୍ୱୟଂ ଆର୍ବିଭୁତ ହୋଇଥିଲେ । ଚାଟେଶ୍ୱର ମହାପ୍ରଭୁଙ୍କ ଆଶୀର୍ବାଦରୁ ସଂପୃକ୍ତ ଯୁବତୀ ଗର୍ଭବତୀ ହୋଇଥିଲେ । ପରେ ଲୋକନିନ୍ଦାରୁ ରକ୍ଷା ପାଇବାପାଇଁ ଯୁବତୀ ଜଣକ ମନ୍ଦିର ବେଢ଼ାରେ ଆତ୍ମହତ୍ୟା କରିବାକୁ ଯାଉଥିବାବେଳେ ହଠାତ କେଉଁଆଡେ ଉଭାନ ହୋଇଯାଇଥିଲେ । ପରେ ଏକ ନବଜାତ ଶିଶୁପୁତ୍ରଟିଏ ପାଦୁକା ନଳା ନିକଟସ୍ଥ ଏକ ପଦ୍ମପୋଖରୀ ପାଖରେ କୁଆଁକୁଆଁ ରାବ ଦେଲା । ପାଖରେ ଥିବା ଗୋପାଳମାନେ ଶିଶୁପୁତ୍ରଟିକୁ ପୋଖରୀ ନିକଟରୁ ଆଣି ବ୍ରାହ୍ମଣ ଗୋପୀନାଥ ଦାଶଙ୍କୁ ଲାଳନ ପାଳନ କରିବାପାଇଁ ଦେଇଥିଲେ । ସେହିଦିନଠାରୁ ସେ ମାଧବାନନ୍ଦ ଗୋସ୍ୱାମୀ ରୂପେ ପରିଚିତ ହୋଇଥିଲେ ।
ଅଲୌକିକ ଶକ୍ତି ପ୍ରଦର୍ଶନ
ତାଙ୍କର ଅଲୌକିକ ଶକ୍ତି ଦେଖି ଅଧିକାଂଶ ଲୋକ ତାନ୍ତ୍ରିକ ବୋଲି କହୁଥିଲେ । ଥରେ ନାଗାରାଜ୍ୟର ଜଣେ ବିଶିଷ୍ଟ ସାଧୁ ବାଘ ଉପରେ ବସି ପୁରୀରୁ ଏଠାକୁ ଆସିଥିଲେ । ମାଧବାନନ୍ଦ ଗୋସ୍ୱାମୀ ଏକ ଭଙ୍ଗା କାନ୍ଥ ଉପରେ ବସି ଦାନ୍ତ ଘଷୁଥିବା ସମୟରେ ଏହା ଶୁଣିବା ପରେ ସଙ୍ଗେ ସଙ୍ଗେ ଖଣ୍ଡିଆ କାନ୍ଥକୁ ଆଦେଶ ଦେଲେ ତୁ ଚାଲ ମୁଁ ତୋ ଉପରେ ବସି ଗମନ କରିବି । ସତକୁ ସତ ଭଙ୍ଗା କାନ୍ଥଟି ଚାଲିବାକୁ ଲାଗିଲା । ଗୋପୀନାଥପୁରର ପୂର୍ବ ସୀମାନ୍ତରେ ୧ମାଇଲ ଯିବା ପରେ ଏହି ନାଗା ସନ୍ନ୍ୟାସୀଙ୍କ ସହିତ ମାଧବାନନ୍ଦଙ୍କର ସାକ୍ଷାତ ହୋଇଥିଲା । ମାଧବାନନ୍ଦ ମହାପୁରୁଷ ଏକ ଖଣ୍ଡିଆ କାନ୍ଥ ଉପରେ ବସି ଆସୁଥିବାରୁ ତାଙ୍କର ଅଲୌକିକତା ଦେଖି ସେ ଚକିତ ହୋଇଯାଇଥିଲେ । ଏବେ ସେ ସ୍ଥାନକୁ ଖଣ୍ଡିଆସାହି କୁହାଯାଉଛି । ଖଣ୍ଡିଆ ସାହିଠାରେ ଏବେ ଗାଦି ଗୋସ୍ୱାମୀ ନାମରେ ମହାପୁରୁଷଙ୍କ ବିରାଜମାନ ।
ସେହିପରି କଟକ ଚୌଦ୍ୱାର ନିକଟସ୍ଥ ତେଲିଆପଦା ମଠରେ ଥିବା ଜାମୁ ଓ ହରିଡ଼ା ବୃକ୍ଷ ମହାପୁରୁଷଙ୍କ ବଚନ ସିଦ୍ଧର ଏକ ମୂକସାକ୍ଷୀ ବୋଲି କୁହାଯାଏ । ଲୋକକଥାରୁ ଶୁଣାଯାଏ, ମାଧବାନନ୍ଦ ମହାପୁରୁଷ ଏହି ମଠରେ ରହୁଥିବାବେଳେ ସକାଳୁ ଉଠି ଦାନ୍ତ ଘଷିବା ସମୟରେ ଦୁଇଖଣ୍ଡ ଜିଭଛେଲା କାଠିକୁ ଏକାଠି କରି ବସିଥିବା ସ୍ଥାନରେ ପୋତିଦେଇ କହିଲେ ଗୋଟିଏ ପଟେ ଜାମୁ ଓ ଅନ୍ୟପଟେ ହରିଡ଼ା ଫଳିବୁ । ଆଶ୍ଚର୍ଯ୍ୟ କଥା ଦେଖାଗଲା ଦୁଇଟି ଶାଖାରେ ଦୁଇଟି ଫଳ ଅଲଗା ଅଲଗା ଫଳିଛି । ଏବେବି ସେ ଗଛ ୪୦୦ ବର୍ଷରୁ ଅଧିକ ସମୟ ହେଲାଣି ତିଷ୍ଠି ରହିଛି । ଗଛ ବେଶୀ ବଢ଼ୁ ନାହିଁ କି ତା’ର କିଛି କ୍ଷତି ହେଉନାହିଁ ।
ମାଧବାନନ୍ଦ ପୀଠ
(ମାଧବାନନ୍ଦ ମଠ ପୃଷ୍ଠାରୁ ଅଧିକ ଦେଖନ୍ତୁ ।)
ତାଙ୍କର ଆସ୍ଥାନ ଏବେ ମାଧବାନନ୍ଦ ମଠ ବୋଲାଉଛି । କଟକଠାରୁ ଜଗତପୁର ଦେଇ କଟକ-ଚାନ୍ଦବାଲି ରାସ୍ତାର ପାଗା ବଜାର ପଡ଼େ । ଏଠାରୁ ଗୋପୀନାଥପୁରକୁ ମାତ୍ର ୩କି.ମି ଗଲାପରେ ମାଧବାନନ୍ଦଙ୍କର ପୀଠ ପଡିଥାଏ । ଏଠାରେ ତାଙ୍କର ଦଧିଖେଳ ଯାତ୍ରା ପ୍ରସିଦ୍ଧ ।
୨୦୧୦ର ଓଡ଼ିଆ କଥାଚିତ୍ର
ଓଡ଼ିଆ ସିନେମା ଜଗତରେ ୨୦୧୦ରେ ତିଆରି ହୋଇଥିବା ଓଡ଼ିଆ କଥାଚିତ୍ର ।
ସନ୍ଦୀପ ମାହେଶ୍ୱରୀ
ସନ୍ଦୀପ ମାହେଶ୍ୱରୀ ଜଣେ ଭାରତୀୟ ଉଦ୍ୟୋଗପତି ଏବଂ ଚିତ୍ରୋତ୍ତଳକ । ସେ ଚିତ୍ରୋତ୍ତଳନରେ ଲିମ୍‌କା ବୁକ୍ ଓଫ୍ ରେକର୍ଡ଼୍ସ‌ରେ ୧୦ଘଣ୍ଟା ଭିତରେ ୧୦୦ ଜଣ ମଡେଲଙ୍କର ଫଟୋ ଉଠାଇ ବିଶ୍ୱରେକର୍ଡ଼ ସୃଷ୍ଟି କରିଥିଲେ । ଅନେକ ବ୍ୟବସାୟରେ ବିଫଳ ହେବା ପରେ ସେ ଚିତ୍ରୋତ୍ତଳନରେ ଇମେଜ ବଜାର ନାମକ ନିଜସ୍ୱ ୱେବସାଇଟ୍‌ରେ ଭାରତୀୟ ମଡେଲମାନଙ୍କର ଫଟୋ ସ୍ଥାନିତ କରିଥିଲେ ଯେଉଁଥିରୁ ଅଧିକାଂଶ ଖବରକାଗଜରେ ଫଟୋ ଛପାଯାଉଛି ।
ପ୍ରାରମ୍ଭିକ ଜୀବନ
ସନ୍ଦୀପ ମାହେଶ୍ୱରୀ ଦିଲ୍ଲୀରେ ଏକ ମଧ୍ୟବିତ୍ତ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କର ପିତା ଜଣେ ବ୍ୟବସାୟୀ ଥିଲେ । ସେ ତାଙ୍କର ଜଣେ ବନ୍ଧୁଙ୍କ ସ‌ହ ମିଶି ୨୦ବର୍ଷ ଧରି ଏକ ଆଲୁମିନିୟମ ବ୍ୟବସାୟ କରୁଥିଲେ । ମାତ୍ର କିଛି ଅସୁବିଧା କାରଣରୁ ତାଙ୍କୁ ସେହି ବ୍ୟବସାୟରୁ ଓହରିଯିବାକୁ ପଡ଼ିଥିଲା । ସେତେବେଳେ ସନ୍ଦୀପ ଦଶମ ଶ୍ରେଣୀରେ ପଢ଼ୁଥିଲେ । ଏହାପରେ ସନ୍ଦୀପ ତାଙ୍କ ପରିବାର ଭରଣପୋଷଣ ପାଇଁ ତାଙ୍କ ମାଆଙ୍କ ସ‌ହ ମିଶି ବିଭିନ୍ନ ପ୍ରକାରର ବ୍ୟବସାୟ ଆରମ୍ଭ କରିଥିଲେ । ମାତ୍ର ସେମାନେ ସବୁଥିରେ ବିଫଳ ହୋଇଥିଲେ । ସନ୍ଦୀପ ଘରେ ବ୍ୟବସାୟରେ ମାଆଙ୍କୁ ସାହାଯ୍ୟ କରିବା ସ‌ହ ପାଠ ପଢ଼ା ଜାରି ରିଖିଥିଲେ । ସେ ଦିଲ୍ଲୀର କିରୋରୀ ମଲ୍ କଲେଜରେ ନାମ ବାଣିଜ୍ୟରେ ଲେଖାଇପାରିଥିଲେ । ମାତ୍ର ସେ ଅଧାରୁ କଲେଜ ପରିତ୍ୟାଗ କରିଥିଲେ । ସେ କଲେଜରେ ପଢ଼ୁଥିବା ବେଳେ ମଡେଲିଂରେ ମଧ୍ୟ ଯୋଗ ଦେଇଥିଲେ ମାତ୍ର ସେଥିରେ ମଧ ସେ ବିଫଳ ହୋଇଥିଲେ ।